open-index/open-wikipedia-markdown huggingface dataset:
ସୁଧାଂଶୁମାଳିନୀ ରାୟ

**ସୁଧାଂଶୁମାଳିନୀ ରାୟ** (୧୫ ଜୁନ ୧୯୨୫ - ୧୯ ମାର୍ଚ୍ଚ ୨୦୦୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସୁଧାଂଶୁମାଳିନୀ ଓଡ଼ିଶା ବିଧାନ ସଭାର ଜଣେ ବିଧାୟିକା ଭାବରେ କାର୍ଯ୍ୟ କରିଥିଲେ । ୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଗୋବିନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ନିର୍ବାଚିତ ହୋଇ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସୁଧାଂଶୁ ମାଳିନୀ ଦେବୀ ରାଜନୀତି ଛଡ଼ା ସାହିତ୍ୟରେ ମଧ୍ୟ ରୁଚି ରଖିଥିଲେ । ସେ କିଛି କବିତାର ରଚନା କରିଥିଲେ ଏବଂ ବିଭିନ୍ନ ପ୍ରସଙ୍ଗ ଉପରେ କିଛି ନିବନ୍ଧ ରଚନା କରିଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୁଧାଂଶୁ ମାଳିନୀ ରାୟ ୧୯୨୫ ମସିହାର ଜୁନ ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଲାଲ ମୋହନ ପଟ୍ଟନାୟକ । ସେ କଳାରେ ସ୍ନାତକ କରିଥିଲେ । ସୁଧାଂଶୁମାଳିନୀ ଏସ୍. କେ. ରାୟଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଥିଲେ । ତାଙ୍କ ପତି ଶ୍ରୀଯୁକ୍ତ ରାୟ ଜଣେ ବ୍ରିଗେଡିଅର୍ ଥିଲେ । ତାଙ୍କ ବାପା ଜଣେ ସ୍ୱାଧୀନତା ସଂଗ୍ରାମୀ ତଥା ରାଜନେତା ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ବାଚସ୍ପତି ଭାବରେ କାମ କରିଥିଲେ । ତାଙ୍କ ଭାଇ ପ୍ରଣବ ପଟ୍ଟନାୟକ ଜଣେ ଓଡ଼ିଆ କଣ୍ଠଶିଳ୍ପୀ ।

## ରାଜନୈତିକ ଜୀବନ 
ସୁଧାଂଶୁ ମାଳିନୀ ରାୟ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ ।

୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଗୋବିନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସୁଧାଂଶୁ ମାଳିନୀ ଏହି ବିଧାନ ସଭାରେ ଗୋବିନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀ ଆସନରୁ ବିଧାୟିକା ଭାବରେ ୧୯୭୪ ମସିହାରୁ ୧୯୯୭୭ ମସିହାରେ ବିଧାନ ସଭା ଭଙ୍ଗ ହେବାଯାଏଁ କାର୍ଯ୍ୟ କରିଥିଲେ ।

୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ବିଭିନ୍ନ ଦଳରୁ ସମୁଦାୟ ୧୫ ଜଣ ମହିଳା ପ୍ରାର୍ଥୀ ନିର୍ବାଚନ ଲଢ଼ୁଥିଲେ । ସେମାନଙ୍କ ମଧ୍ୟରୁ କିନ୍ତୁ ମାତ୍ର ୪ ଜଣ ବିଜୟୀ ହୋଇଥିଲେ ।

## ଅନ୍ୟାନ୍ୟ କାର୍ଯ୍ୟ 
ସୁଧାଂଶୁ ମାଳିନୀ ରାୟ କିଛି କବିତା ରଚନା କରିଥିଲେ । ଏଥି ସହ ବିଭିନ୍ନ ପ୍ରସଙ୍ଗ ଉପରେ ସେ କିଛି ନିବନ୍ଧ ତଥା ସ୍ତମ୍ଭମାନ ରଚନା କରିଥିଲେ । ମୃତ୍ୟୁ ବେଳକୁ ତାଙ୍କୁ ୮୨ ବର୍ଷ ହୋଇଥିଲା । ତାଙ୍କ ମୃତ୍ୟୁ ପରେ ୨୦୦୮ ମସିହାର ମାର୍ଚ୍ଚ ମାସ ୨୪ ତାରିଖ ଦିନ ବିଧାନ ସଭା ଗୃହରେ ଶୋକ ସଭାର ଆୟୋଜନ କରାଯାଇଥିଲା ।

## ଆଧାର 
ଶ୍ରେଣୀ:୧୯୨୫ ଜନ୍ମ
ଶ୍ରେଣୀ:୨୦୦୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:କଟକ ଜିଲ୍ଲାର ଲୋକ
ପ୍ରିଗାବାଲିନ

**ପ୍ରିଗାବାଲିନ** (ଇଂରାଜୀ ଭାଷାରେ **Pregabalin**, ଏକ ବିକ୍ରୟ ନାମ **ଲିରିକା**/ **Lyrica**) ଏକ ଔଷଧ ଯାହା ଅପସ୍ମାର ବାତ, ସ୍ନାୟୁ ଯନ୍ତ୍ରଣା (neuropathic pain), ଫାଇବ୍ରୋମ୍ୟାଲ୍‌ଜିଆ, ରେସ୍ଟଲେସ ଲେଗ୍ସ ସିଣ୍ଡ୍ରୋମ ଓ ଜେନେରାଲାଇଜ୍‌ଡ ଆଙ୍ଗଜାଇଟି ଡିଜଅର୍ଡ଼ର  (generalized anxiety disorder) ରୋଗମାନଙ୍କର ଚିକିତ୍ସାରେ ଦିଆଯାଏ । ଆଂଶିକ ବାତ (partial seizure) ନିମନ୍ତେ ମଧ୍ୟ ଦିଅଯାଇପାରେ । ପାଟିରେ ଏହି ଔଷଧ ଦିଆଯାଏ । ଅଧିକ ମାତ୍ରାରେ ଓ ଅଧିକ ଅବଧି ନିମନ୍ତେ ଔଷଧ ବ୍ୟବ‌ହାର କଲେ ଆସକ୍ତ ହୋଇଯାଏ କିନ୍ତୁ ସଠିକ୍ ମାତ୍ରାରେ (usual doses) ଖାଇଲେ ଏହି ସଙ୍କଟ କମିଯାଏ ।  ଗର୍ଭାବସ୍ଥା ଓ ସ୍ତନ୍ୟପାନ (breastfeeding) ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ପ୍ରିଗାବାଲିନ ଏଇ ପ୍ରକାର ଗାବାପେଣ୍ଟନଏଡ (gabapentinoid) ଔଷଧ ଯାହା କ୍ୟାଲସିଅମ ଚ୍ୟାନେଲ (inhibiting) ଅବରୋଧ (inhibiting) କରେ ।
 

ପ୍ରିଗାବାଲିନ ସନ ୨୦୦୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ରରେ ସ୍ୱୀକୃତ ହୋଇଥିଲା ।  
ସନ ୨୦୧୮ ସୁଦ୍ଧା ଏହା ଯୁକ୍ତରାଷ୍ଟ୍ର ଆମେରିକା ବ୍ୟତୀତ ଅନେକ ଦେଶମାନଙ୍କରେ ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ହୋଲସେଲ ବାବଦ ଏକ ମାସରେ ପ୍ରାୟ ୪୫୦ ଆମେରିକୀୟ ଡଲାର ଖର୍ଚ୍ଚ ହୁଏ ।  ଏହି ସମୟରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ପ୍ରାୟ ୬ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହା ଏକ ସିଡ୍ୟୁଲ ୫ (Schedule V) ଅନୁସାରେ ନିୟନ୍ତ୍ରିତ ପଦାର୍ଥ (Controlled Substances Act of 1970) ।

## ଆଧାର
## ବାହ୍ୟ ଲିଙ୍କ 
* U.S. prescribing information

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ରତ୍ନ ମଞ୍ଜରୀ ଦେବୀ

**ରତ୍ନ ମଞ୍ଜରୀ ଦେବୀ** (୧ ଜାନୁଆରୀ ୧୯୩୫ - ୨୧ ଜାନୁଆରୀ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ତଥା ଗଞ୍ଜାମ ଜିଲ୍ଲାର ମହୁରୀ ରାଜବାଟୀର ରାଣୀ ଥିଲେ । ସେ ଓଡ଼ିଶା ବିଧାନ ସଭାର ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ୧୯୭୭ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ରତ୍ନ ମଞ୍ଜରୀ ଦେବୀ ସ୍ୱାଧୀନ ପ୍ରାର୍ଥୀ ଭାବରେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିନାୟକ ଆଚାର୍ଯ୍ୟଙ୍କୁ ପରାସ୍ତ କରି ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ ଓ ପରିବାର 
ରତ୍ନ ମଞ୍ଜରୀ ଦେବୀ ୧୯୩୫ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ନାଗେଶ୍ୱର ବକ୍ସି ରାୟ । ସେ ଗଞ୍ଜାମର ମହୁରୀ ରାଜବାଟୀର ରାଜା ଶିଶିର କୁମାର ନରେନ୍ଦ୍ର ଦେବଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ୨ଟି ପୁତ୍ର ଓ ୩ଟି କନ୍ୟା ସନ୍ତାନ ଅଛନ୍ତି । ତାଙ୍କ ପତି ଶିଶିର କୁମାର ନରେନ୍ଦ୍ର ଦେବ ଓଡ଼ିଶାର ଜଣେ ରାଜନୀତିଜ୍ଞ ଥିଲେ । ସେ ଭାରତୀୟ ଜାତୀୟ କଂଗ୍ରେସ ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ନରେନ୍ଦ୍ର ଦେବ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଜଣେ ବିଧାୟକ ଭାବରେ ୧୯୬୧ ମସିହାରୁ ୧୯୬୭ ମସିହାଯାଏଁ କାର୍ଯ୍ୟ କରିଥିଲେ ।

## ରାଜନୈତିକ ଜୀବନ 
ରତ୍ନ ମଞ୍ଜରୀ ଦେବୀ ତାଙ୍କ ପତି ରାଜା ଶିଶିର କୁମାର ନରେନ୍ଦ୍ର ଦେବଙ୍କର ମୃତ୍ୟୁ ପରେ ରାଜନୀତିରେ ଯୋଗ ଦେଇଥିଲେ । ସେ ରାଜନୀତିରେ ଯୋଗ ଦେବା ଆଗରୁ ବିଭିନ୍ନ ଆଞ୍ଚଳିକ ମହିଳା ସଂଗଠନ ସହ ପ୍ରତ୍ୟକ୍ଷ ଏବଂ ପରୋକ୍ଷ ଭାବରେ ଜଡ଼ିତ ଥିଲେ ।

## ଆଧାର 
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ଲୋକ
ପାଟ୍ଟ ନାୟକ

**ପାଟ୍ଟ ନାୟକ** (ଜନ୍ମ: ୨ ଅପ୍ରେଲ ୧୯୫୦) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଜନତା ଦଳର ପ୍ରତିନିଧି ଭାବରେ ସକ୍ରିୟ ଥିଲେ । ପାଟ୍ଟ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ସେ ୧୯୯୩ ମସିହାରେ ହିନ୍ଦୋଳ ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ବିଜୟୀ ହୋଇ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ହିନ୍ଦୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାରେ ସଭ୍ୟ ଥିବା ପାଟ୍ଟଙ୍କ ପତି ତ୍ରିନାଥ ନାୟକ ୧୯୯୨ ମସିହାର ଅକ୍ଟୋବର ମାସ ୧୭ ତାରିଖରେ ମୃତ୍ୟୁବରଣ କରିଥିଲେ । ତାଙ୍କ ମୃତ୍ୟ ପରେ ଏହି ଉପ ନିର୍ବାଚନ ଅନୁଷ୍ଠିତ ହୋଇଥିଲା ।

## ଜନ୍ମ, ଶିକ୍ଷା ଓ ପରିବାର 
ପାଟ୍ଟ ନାୟକ ୧୯୫୦ ମସିହାର ଅପ୍ରେଲ ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନବଘନ ନାୟକ । ପାଟ୍ଟ ତ୍ରିନାଥ ନାୟକଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ୬ ଜଣ ଝିଅ ଅଛନ୍ତି । ପାଟ୍ଟଙ୍କର ପତି ତ୍ରିନାଥ ନାୟକ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଜନତା ଦଳର ସଦସ୍ୟ ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ତ୍ରିନାଥ ଜନତା ଦଳର ପ୍ରତିନିଧି ଭାବରେ ହିନ୍ଦୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ୧୯୭୭ ମସିହାରେ ୭ମ ଓଡ଼ିଶା ବିଧାନ ସଭାକୁ, ୧୯୮୦ ମସିହାରେ ୮ମ ଓଡ଼ିଶା ବିଧାନ ସଭାକୁ ଏବଂ ୧୯୯୦ ମସିହାରେ ୧୦ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ପାଟ୍ଟ ନାୟକ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ୧୯୯୦ ମସିହାରେ ଓଡ଼ିଶା ହୋଇଥିବା ବିଧାନ ସଭା ନିର୍ବାଚନରେ ସେ ହିନ୍ଦୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାର ବିଧାୟକ ଥିବା ତ୍ରିନାଥ ନାୟକଙ୍କର ୧୯୯୨ ମସିହାର ଅକ୍ଟୋବର ମାସ ୧୭ ତାରିଖରେ ମୃତ୍ୟୁ ହେବାପରେ ୧୯୯୩ ମସିହାର ମଇ ୧୩ ତାରିଖରେ ସେଠାରେ ଉପ ନିର୍ବାଚନ ଅନୁଷ୍ଠିତ ହୋଇଥିଲା ।

ଏହି ଉପ ନିର୍ବାଚନରେ ଜନତା ଦଳର ପ୍ରତିନିଧି ଭାବରେ ପାଟ୍ଟ ନାୟକ ନିର୍ବାଚନ ଲଢ଼ିଥିଲେ । ଏହି ବିଧାନ ସଭା ଉପ ନିର୍ବାଚନରେ ସେ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯ ମଇ ୧୯୯୩ରୁ ୧୯୯୫ ମସିହାରେ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ରାସମଞ୍ଜରୀ ଦେବୀ

**ରାସମଞ୍ଜରୀ ଦେବୀ** (ଜନ୍ମ: ୧୯ ନଭେମ୍ବର ୧୯୨୭) ଜଣେ ଓଡ଼ିଆ ରାଜନୀତିଜ୍ଞ ତଥା ତିଗିରିଆର ରାଣୀ । ସେ ଜନତା ପାର୍ଟିର ଜଣେ କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାର ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ରାସମଞ୍ଜରୀ ଦେବୀ ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଜନତା ପାର୍ଟିର ପ୍ରତିନିଧି ଭାବରେ ନିର୍ବାଚିତ ହୋଇ ୭ମ ଓଡ଼ିଶା ବିଧାନ ସଭାକୁ ଯାଇଥିଲେ ।

## ଜନ୍ମ ଓ ପରିବାର 
ରାସମଞ୍ଜରୀ ଦେବୀ ୧୯୨୭ ମସିହାର ନଭେମ୍ବର ମାସ ୧୯ ତାରିଖ ଦିନ ସୋନପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ଯଶୋବନ୍ତ ସିଂହଦେଓ । ସେ ରାଜା ବ୍ରଜରାଜ ମହାପାତ୍ରଙ୍କୁ ବିବାହ କରିଥିଲେ । ତାଙ୍କର ବିଭାଘର ରାଜାଙ୍କର ଡିପ୍ଲୋମା ଶେଷ ହେବାପରେ ୧୯୪୦ ମସିହାରେ ହୋଇଥିଲା । ଏହି ଦମ୍ପତ୍ତିଙ୍କର ତିନି ପୁଅ ଓ ତିନି ଝିଅ ଥିଲେ । ସେ ଏକ ରାଜ ପରିବାରରେ ଜନ୍ମଗ୍ରହଣ କରିଥିଲେ ଏବଂ ସେ ଥିଲେ ତିଗିରିଆର ରାଣୀ ତଥା ରାଜମାତା । ରାସ ମଞ୍ଜରୀ ଥିଲେ ସୋନପୁରର ରାଜକୁମାରୀ ।

ରାସମଞ୍ଜରୀ ଦେବୀ ଓଡ଼ିଶା ରାଜନୀତିରେ ୧୯୬୭ ମସିହାରେ ଯୋଗ ଦେଇଥିଲେ । ସେ ପ୍ରଥମେ ସ୍ୱତନ୍ତ୍ର ପାର୍ଟିରେ ଯୋଗ ଦେଇଥିଲେ ଏବଂ ତା'ର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ ।

ରାସମଞ୍ଜରୀ ଦେବୀ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ପ୍ରଥମେ ସେ ୧୯୬୭, ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ପ୍ରତିଦ୍ୱନ୍ଦିତା କରି ପରାଜିତ ହୋଇଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୭୭ ମସିହାର ଜୁନ ମାସ ୧୬ ତାରିଖରୁ ୧୯୮୦ ମସିହାର ଫେବୃଆରୀ ୧୭ ତାରିଖଯାଏଁ କାର୍ଯ୍ୟ କରିଥିଲେ । ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ରସାନନ୍ଦ ସାହୁ ସମୁଦାୟ ୫୮.୬୮ ପ୍ରତିଶତ ଭୋଟ ପାଇ ବିଜୟୀ ହୋଇ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଆଧାର 
ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଟକ ଜିଲ୍ଲାର ଲୋକ
ଆଗୋମେଲାଟିନ

**ଆଗୋମେଲାଟିନ** (ଇଂରାଜୀ ଭାଷାରେ **Agomelatine** ) ଏକ ଅସ୍ୱାଭାବିକ ଅବସାଦରୋଧୀ (atypical antidepressant) ଔଷଧ ଯାହା ପ୍ରମୁଖ ଅବସାଦ ବେମାରୀର ଚିକିତ୍ସା ନିମନ୍ତେ ଦିଆଯାଏ । ଏକ ଅନୁଶୀଳନରୁ ଜଣାଯାଏ, ଏହା ଅନ୍ୟାନ୍ୟ ଅବସାଦରୋଧୀ ଔଷଧ ଅପେକ୍ଷା ଗୁଣାତ୍ମକ ଭାବରେ କିଛି ଅଧିକ ନୁହେଁ । ସେହିଭଳି ଅନ୍ୟ ଏକ ଅନୁଶୀଳନରେ ଦେଖାଗଲା ଏହା ଅନ୍ୟାନ୍ୟ ଅବସାଦରୋଧୀ ଔଷଧ ସ‌ହିତ ତୁଳନାତ୍ମକ ଭାବରେ ସମାନ ।

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଓଜନ ବୃଦ୍ଧି, ଥକ୍କା ଅନୁଭବ, ଯକୃତ ସମସ୍ୟା, ଅଇ, ମୁଣ୍ଡ ବିନ୍ଧା ଓ ଉଦ୍‌ବେଗ ହୋଇପାରେ । ଯକୃତ ସମସ୍ୟା ସମ୍ଭାବନା ଥିବା ଯୋଗୁ ବାରମ୍ବାର ରକ୍ତ ପରୀକ୍ଷା କରିବାକୁ ହୁଏ । ଅନ୍ୟାନ୍ୟ ଅବସାଦରୋଧୀ ଔଷଧ ଅପେକ୍ଷା ଏହାର କମ୍ ପାର୍ଶ୍ୱ ପ୍ରତିକ୍ରିୟା ଥିବା ଏକ ଅନୁଶୀଳନରୁ ଜଣାଯାଏ । ସର୍ଭିଅର (Servier) ନାମକ କମ୍ପାନୀ ଏହାକୁ ପ୍ରସ୍ତୁତ କରିଥିଲେ । ସନ ୨୦୧୯ରେରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ମାସର ଡୋଜ ପିଛା ପ୍ରାୟ ୩୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା ।

## ଏହା ମଧ୍ୟ ଦେଖନ୍ତୁ 
* Discovery and development of melatonin receptor agonists
* List of investigational anxiolytics

## ଆଧାର 
## ବାହ୍ୟ ଲିଙ୍କ 
* Genf interaction table- http://www.hug-ge.ch/sites/interhug/files/structures/pharmacologie_et_toxicologie_cliniques/carte_cytochromes_2016_final.pdf February 2017

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ନୋଟା (ଭାରତ)

**ନୋଟା** ଅର୍ଥାତ "ଉପରୋକ୍ତ ମଧ୍ୟରୁ କେଉଁଟି ନୁହେଁ" (ଇଂରାଜୀ ଭାଷାରେ None Of The Above) ଏକ ବିକଳ୍ପରୂପରେ ଅଧିକାଂଶ ଭାରତୀୟ ମତଦାତାମାନଙ୍କୁ ପ୍ରଦାନ କରାଯାଇଛି । ନୋଟାକୁ ଉପଯୋଗ କରି କେଉଁବି ନାଗରିକ ନିର୍ୱାଚନରେ ଲଢ଼ୁଥିବା କୌଣସି ଜଣଙ୍କୁବି  ଭୋଟ ନଦେବା ପାଇଁ, ନୋଟାରେ ଭୋଟ ଦେଇପାରନ୍ତି । କିନ୍ତୁ, ଭାରତରେ ନୋଟାକୁ ଅଧିକ ଭୋଟ ମିଳିଥିଲେ ମଧ୍ୟ ଜିତିଥିବା ପ୍ରାଥୀକୁ ନାକଚ କରିବାର ପ୍ରକ୍ରିୟା ନାହିଁ । ସେଥିପାଇଁ, ଏହା କେବଳ ଏକ ନକାରାତ୍ମକ ପ୍ରତିକ୍ରିୟା ଦେଉଥିବା ବିଧି ଅଟେ । **ନୋଟାର କୌଣସି ନିର୍ବାଚନ ମୂଲ୍ୟ ରହେ ନାହିଁ** ।  

ନୋଟା ଭାରତୀୟ ମତଦାତାଙ୍କ ମଧ୍ୟରେ ଲୋକପ୍ରିୟତା ହାସଲ କରିପାରିଛି । ଉଦାହରଣ ସ୍ୱରୂପ, ଗୁଜରାଟରେ ହୋଇଥିବା ବିଧାନ ସଭା ନିର୍ବାଚନ (୨୦୧୭),   କର୍ଣ୍ଣାଟକ (୨୦୧୮)  , ମଧ୍ୟପ୍ରଦେଶ (୨୦୧୮)  ଏବଂ ରାଜସ୍ଥାନ (୨୦୧୮) ରେ ଅନେକ ନିର୍ବାଚନ ମଣ୍ଡଳୀରେ ନୋଟାକୁ ବିଜୟୀ ପ୍ରାଥୀର ଭୋଟ ବ୍ୟବଧାନରୁ ଅଧିକ ଭୋଟ ମିଳିଥିଲା । 
thumb| ନୋଟାର ପ୍ରତୀକ

## ଆଧାର 

ଶ୍ରେଣୀ:Pages with unreviewed translations
ଶ୍ରେଣୀ:ଭାରତୀୟ ନିର୍ବାଚନ
ଶ୍ରେଣୀ:ଭାରତୀୟ ରାଜନୀତି
ଶାନ୍ତି ଦେବୀ (ଓଡ଼ିଆ ରାଜନୀତିଜ୍ଞ)

**ଶାନ୍ତି ଦେବୀ** (ମୃତ୍ୟୁ: ୪ ଜୁନ ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ତଥା ଗଞ୍ଜାମ ଜିଲ୍ଲାର ଧରାକୋଟ ରାଜାବାଟୀର ରାଣୀ ଥିଲେ । ସେ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଶାନ୍ତି ଦେବୀ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜନତା ଦଳର ପ୍ରତିନିଧି ଭାବରେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ୧୪,୮୦୬ ଖଣ୍ଡ ଭୋଟରେ ଆଗାଅ ହୋଇ ବିଜୟୀ ହୋଇଥିଲେ ଏବଂ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ପରିବାର 
ଶାନ୍ତି ଦେବୀ ଗଞ୍ଜାମ ଜିଲ୍ଲାର ଧରାକୋଟ ରାଜବାଟୀର ରାଣୀ ଥିଲେ । ସେ ଧରାକୋଟର ରାଜା ଅନନ୍ତ ନାରାୟଣ ସିଂହଦେଓଙ୍କୁ ବିବାହ କରିଥିଲେ । ରାଜା ଅନନ୍ତ ନାରାୟଣ ସିଂହଦେଓ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଜନତା ପାର୍ଟିର ପ୍ରତିନିଧି ଭାବରେ ବିଜୟୀ ହୋଇ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ପରେ ୧୯୯୫ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ପୁଣିଥରେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୟୀ ହୋଇ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଶାନ୍ତି ଦେବୀଙ୍କର ତିନିଜଣ ଝିଅ ଓ ଜଣେ ପୁଅ ଅଛନ୍ତି । ତାଙ୍କ ପୁଅ କିଶୋର ଚନ୍ଦ୍ର ସିଂହଦେଓ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ  ଭାରତୀୟ ଜନତା ପାର୍ଟିର ଜଣେ କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏବଂ ତାଙ୍କ ପୁତ୍ରବଧୂ ନନ୍ଦିନୀ ଦେବୀ ମଧ୍ୟ ଜଣେ ଓଡ଼ିଆ ରାଜନୀତିଜ୍ଞା । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର ପ୍ରତିନିଧି ଭାବରେ କାର୍ଯ୍ୟ କରୁଛନ୍ତି । ନନ୍ଦିନୀ ଦେବୀ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସାନଖେମୁଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ଲୋକ ସଭାକୁ ନିର୍ବାଚିତ ହୋଇଥିଲେ । ଶାନ୍ତି ଦେବୀଙ୍କର ନାତୁଣୀ ଗୀତାଞ୍ଜଳୀ ଦେବୀ ତାଙ୍କ ପିତା କିଶୋର ଚନ୍ଦ୍ର ସିଂହଦେଓଙ୍କର ମୃତ୍ୟପରେ ଧରାକୋଟ ରାଜବାଟୀର ରାଜ ସିଂହାସନରେ ବସିଥିଲେ ଏବଂ ସେ ମାତ୍ର ୨୧ ବର୍ଷ ବୟସରେ ରାଜନୀତିରେ ପ୍ରବେଶ କରିଛନ୍ତି ।

## ରାଜନୈତିକ ଜୀବନ 
ଶାନ୍ତି ଦେବୀ ଓଡ଼ିଶା ରାଜନୀତିରେ ଜନତା ଦଳର ଜଣେ କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ଏହା ପୂର୍ବରୁ ସେ ଧରାକୋଟ ପଞ୍ଜାୟତ ସମିତିର ସଭାପତି ଭାବରେ କାର୍ଯ୍ୟ କରିଥିଲେ ।

୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ସେ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ଶାନ୍ତି ଦେବୀ ସମୁଦାୟ ୪୫,୨୦୧ ଖଣ୍ଡ ଭୋଟ ପାଇ ବିଜୟୀ ହୋଇଥିଲେ ଏବଂ ଭାରତୀୟ ଜାତୀୟ କଂଗ୍ରସ ଦଳର ପ୍ରାର୍ଥୀ ଉଷାରାଣୀ ପଣ୍ଡ ସମୁଦାୟ ୩୦,୩୯୫ ଖଣ୍ଡ ଭୋଟ ପାଇ ପରସ୍ତ ହୋଇଥିଲେ । ଶାନ୍ତି ଦେବୀ ଏହି ବିଧାନ ସଭାରେ ୧୯୯୦ ମସିହାରୁ ୧୯୯୫ ମସିହାରେ ବିଧାନ ସଭାର କାର୍ଯ୍ୟକାଳ ଶେଷହେବାଯାଏଁ କାର୍ଯ୍ୟ କରିଥିଲେ ।

## ମୃତ୍ୟୁ 
ଶାନ୍ତି ଦେବୀ ୨୦୦୯ ମସିହାର ଜୁନ ମାସ ୪ ତାରିଖ ଦିନ ମୃତ୍ୟୁବରଣ କରିଥିଲେ । ତାଙ୍କ ବିୟୋଗରେ ୨୦୦୯ ମସିହା ଜନୁ ମାସ ୮ ତାରିଖରେ ଓଡ଼ିଶା ବିଧାନ ସଭା ଗୃହରେ ଶୋକ ସଭାର ଆୟୋଜନ କରାଯାଇ ତାଙ୍କୁ ଶ୍ରଦ୍ଧାଞ୍ଜଳୀ ଦିଆଯାଇଥିଲା ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଫେବୁକ୍ସୋସ୍ଟାଟ

**ଫେବୁକ୍ସୋସ୍ଟାଟ** (ଇଂରାଜୀ ଭାଷାରେ **Febuxostat**, ଏକ ବିକ୍ରୟ ନାମ **ୟୁଲୋରିକ**/ **Uloric**) ଏକ ଔଷଧ ଯାହା ଅଧିକ ୟୁରିକ ଏସିଡ ସ୍ତର high uric acid levels| ସ‌ହିତ ଥିବା ଗାଉଟ୍ ରୋଗର ଦୀର୍ଘକାଳୀନ ଚିକିତ୍ସା ନିମନ୍ତେ ଦିଆଯାଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଆଲୋପ୍ୟୁରିନଲ, ସ୍ଟିଭେନ-ଜନସନ ସିଣ୍ଡ୍ରୋମ (Stevens-Johnson syndrome) ଓ ଆନାଫାଇଲାକ୍‌ସିସ ଭଳି ମୃତ୍ୟୁ ସଙ୍କଟ ରହିପାରେ ।  ଗର୍ଭାବସ୍ଥା ଓ ସ୍ତନ୍ୟପାନ (breastfeeding) ସମୟରେ ଏହା ଦେବା ବିଧେୟ ନୁହେଁ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ବାସନ୍ତୀ ମଲ୍ଲିକ

**ବାସନ୍ତୀ ମଲ୍ଲିକ** ଜଣେ ଓଡ଼ିଆ ରାଜନୀତିଜ୍ଞା । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳ ରାଜନୈତିକ ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ, ମାତ୍ର ୨୦୧୯ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ତାଙ୍କୁ ବିଜୁ ଜନତା ଦଳର ତରଫରୁ ଲଢ଼ିବାକୁ ଟିକେଟ୍ ନ ମିଳିବାରୁ ସେ ବିଜୁ ଜନତା ଦଳରୁ ଇସ୍ତଫା ଦେଇ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ।ସେ ଓଡ଼ିଶା ବିଧାନ ସଭାର ଜଣେ ସଭ୍ୟା ଭାବରେ କାର୍ଯ୍ୟ କରୁଥିଲେ । ବାସନ୍ତୀ ମଲ୍ଲିକ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ବିଜୁ ଜନତା ଦଳର ପ୍ରତିନିଧି ଭାବରେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନେର ସେ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ଦାଶରଥୀ ଗମାଙ୍ଗଙ୍କୁ ମାତ୍ର ୧୧୫ ଖଣ୍ଡ ଭୋଟ ବ୍ୟବଧାନରେ ପରାସ୍ତ କରି ୧୫ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ବାସନ୍ତୀ ମଲ୍ଲିକ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ବିଜୁ ଜନତା ଦଳର ପ୍ରତିନିଧି ଭାବରେ ଓଡ଼ିଶା ବିଧାନ ସଭାରେ ବିଧାୟିକା ଭାବରେ କାର୍ଯ୍ୟ କରିଥିଲେ ।

୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ବାସନ୍ତୀ ବିଜୁ ଜନତା ଦଳର ପ୍ରତିନିଧି ଭାବରେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ତାଙ୍କର ଏବଂ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଦାଶରଥୀ ଗମାଙ୍ଗଙ୍କ ମଧ୍ୟରେ ବଡ଼ ଲଢ଼େଇ ହେଇଥିଲା ଏବଂ ବାସନ୍ତୀ ମାତ୍ର ୧୧୫ ଖଣ୍ଡ ଭୋଟ ବ୍ୟବଧାନରେ ଏହି ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ବିଜୟୀ ହୋଇ ବାସନ୍ତୀ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ବିଧାୟିକା ଭାବରେ ୨୦୧୪ ମସିହାରୁ ୨୦୧୯ ମସିହାଯାଏଁ କାର୍ଯ୍ୟ କରିଥିଲେ ।

ପରବର୍ତ୍ତୀ ସମୟରେ ୨୦୧୯ ମସିହାରେ ଓଡ଼ିଶା ବିଧାନ ସଭା ନିର୍ବାଚନ ସମୟରେ ବାସନ୍ତୀଙ୍କୁ ବିଧାୟକ ଭାବରେ ଲଢ଼ିବା ପାଇଁ ବିଜୁ ଜନତା ଦଳ ପକ୍ଷରୁ ଟିକେଟ ମିଳିନଥିଲା, ତାଙ୍କ ସ୍ଥାନରେ ପୂର୍ଣ୍ଣବାସୀ ନାଏକଙ୍କୁ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ଲଢ଼ିବାକୁ ଟିକେଟ ମିଳିଥିଲା, ଫଳରେ ସେ ଗଣମାଧ୍ୟମରେ ତାଙ୍କର ଅସନ୍ତୋଷ ବ୍ୟକ୍ତ କରିବା ସହ ବିଜୁ ଜନତା ଦଳରୁ ଇସ୍ତଫା ଦେଇଥିଲେ ଏବଂ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ବାସନ୍ତୀ ଗଣମାଧ୍ୟମରେ ତାଙ୍କର ଇସ୍ତଫା କଥା ଜଣାଇବାପରେ ବିଜୁ ଜନତା ଦଳର ପ୍ରତିଷ୍ଠାତା ତଥା ସଭାପତି ନବୀନ ପଟ୍ଟନାୟକଙ୍କ ପାଖକୁ ତାଙ୍କର ଇସ୍ତଫାପତ୍ର ପଠାଇଥିଲେ । ବାସନ୍ତୀ ବିଜେଡ଼ିରୁ ଇସ୍ତଫା ଦେବାପରେ ବିଜୁ ଜନତା ଦଳର ମୁଖ୍ୟ ସଚେତକ ଅମର ପ୍ରସାଦ ଶତପଥୀ ତାଙ୍କର ସଭ୍ୟପଦ ରଦ୍ଧ କରିବାକୁ ବାଚସ୍ପତି ପ୍ରଦୀପ ଅମାତଙ୍କୁ ଜଣାଇଥିଲେ ଏବଂ ୨୩ ମାର୍ଚ୍ଚ ୨୦୧୯ରେ ବାସନ୍ତୀଙ୍କ ସହ ବିଜୁ ଜନତା ଦଳ ଛାଡ଼ି ଭାରତୀୟ ଜନତା ପାର୍ଟିର ମିଶିଥିବା ଅନ୍ୟ ୪ଜଣଙ୍କର ସଭ୍ୟପଦ ରଦ୍ଧ କରାଯାଇଥିଲା ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଟନସିଲେକ୍ଟୋମି

**ଟନସିଲେକ୍ଟୋମି** (ଇଂରାଜୀ ଭାଷାରେ **Tonsillectomy**) ଏକ ଅସ୍ତ୍ରୋପଚାର ବା ଅପରେଶନ (surgical procedure) ଯେଉଁଥିରେ ଗଳାରେ ଥିବା ପାଲାଟାଇନ ଟନସିଲଦ୍ୱୟ (palatine tonsil) ସମ୍ପୁର୍ଣ୍ଣ ଭାବରେ ବାହାର କରିଦିଆଯାଏ । ଏହି ଅପରେଶନ ମୂଖ୍ୟତଃ ଗଳା ସଂକ୍ରମଣ (throat infections) ଓ ଅବସ୍ଟ୍ରକ୍ଟିଭ ସ୍ଲିପ ଆପନିଆ (ଓଏସଏ) (obstructive sleep apnea ବା OSA) ରୋଗ ନିମନ୍ତେ କରାଯାଏ । ଓଏସଏ ରୋଗରେ ଜୀବନ‌ଚର୍ଯ୍ୟାରେ (quality of life) ଉନ୍ନତି ଘଟେ । 
 

ଅପରେଶନ ପରବର୍ତ୍ତୀ ସମୟରେ ବାନ୍ତି, ଖାଇବା ସମସ୍ୟା, ଗଳା ଯନ୍ତ୍ରଣା, କଥା କ‌ହିବା ସମସ୍ୟା ଓ ରକ୍ତସ୍ରାବ ହୋଇପାରେ ।   ଟନସିଲ ସ‌ହିତ ଆଡେନଏଡ (adenoid) ବାହାର କରିବା ଅପରେଶନ‌କୁ *ଆଡେନୋଟନସିଲେକ୍ଟୋମି* କୁହାଯାଏ ।  ସନ ୨୦୧୦ରେ ସନ ୧୯୭୦ ଅପେକ୍ଷା କମ୍ ଅପରେଶନ ହେଉଥିଲା କିନ୍ତୁ ବାହ୍ୟ ରୋଗୀ ବିଭାଗରେ ଏହା ଦ୍ୱିତୀୟ ସର୍ବାଧିକ ସଂଖ୍ୟକ ଅପରେଶନ ଥିଲା ।

## ଆଧାର 
## ବାହ୍ୟ ଲିଙ୍କ 
* Tonsillectomy Procedures 
* History of tonsillectomy
* 

ଶ୍ରେଣୀ:ଚିକିତ୍ସା ବିଜ୍ଞାନ
ଟୁକୁନି ସାହୁ

**ଟୁକୁନି ସାହୁ** ଜଣେ ଓଡ଼ିଆ ରାଜନୀତିଜ୍ଞା । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ଟୁକୁନି ଓଡ଼ିଶା ବିଧାନ ସଭାର ଜଣେ ସଭ୍ୟା ତଥା ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ୨୦୧୪ ଓ ୨୦୧୯ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଟିଟଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ପରିବାର 
ଟୁକୁନି ସାହୁ ଅଭିମନ୍ୟୁ ସାହୁଙ୍କୁ ବିବାହ କରିଥିଲେ । ଅଭିମନ୍ୟୁ ଜଣେ ରାଜନୀତିଜ୍ଞ ଥିଲେ । ସେ ବିଜୁ ଜନତା ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ୨୦୧୩ ମସିହାରେ ଅଭିମନ୍ୟୁ ରାଜ୍ୟ ଯୁବ ବିଜୁ ଜନତା ଦଳର ସାଧାରଣ ସମ୍ପାଦକ ଥିବାବେଳେ ୧୫ ଡିସେମ୍ବର, ୨୦୧୩ରେ ତାଙ୍କୁ ଗଳାକାଟି ହତ୍ୟା କରାଯାଇଥିଲା । ସେହି ସମୟରେ ଟିଟଲାଗଡ଼ଠାରେ ବନ୍ଦ ଡାକରା ଦିଆଯିବା ସହ ଅନେକ ସ୍ଥାନରେ ପୋଡ଼ାଜଳା ହୋଇଥିଲା ଓ ପରବର୍ତ୍ତୀ ସମୟରେ କ୍ରାଇମ୍‌ବ୍ରଞ୍ଚ ଏହି ଘଟଣାର ତଦନ୍ତ କରିଥିଲା ଏବଂ ଦୋଷୀମାନଙ୍କୁ ଆଜୀବନ କାରାଦଣ୍ଡାଦେଶ ହୋଇଥିଲା ।

## ରାଜନୈତିକ ଜୀବନ 
ଟୁକୁନି ସାହୁ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରିଛନ୍ତି ।

୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଟୁକୁନି ସାହୁ ବିଜୁ ଜନତା ଦଳର ପ୍ରତିନିଧି ଭାବରେ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସମୁଦାୟ ୨,୨୫,୭୧୩ ଜଣ ମତଦାତାଙ୍କ ମଧ୍ୟରୁ ୧,୭୦,୮୨୩ ଜଣେ ମତଦାନ କରିଥିଲେ । ତନ୍ମଧ୍ୟରୁ ଟୁକୁନୀ ସାହୁ ସର୍ବାଧିକ ୭୧,୮୫୮ ଖଣ୍ଡ ଭୋଟ ପାଇ ବିଜୟୀ ହୋଇଥିଲେ ଏବଂ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ତଥା ସେଠାକାର ପୂର୍ବାତନ ବିଧାୟକ ସୁରେନ୍ଦ୍ର ସିଂହ ଭୋଇ ସମୁଦାୟ ୫୭,୮୩୬ ଖଣ୍ଡ ଭୋଟ ପାଇ ଦ୍ୱିତୀୟ ସ୍ଥାନରେ ଥିଲେ ଓ ଭାରତୀୟ ଜନତା ପାର୍ଟିର ପ୍ରାର୍ଥୀ ମହେନ୍ଦ୍ର କୁମାର ଠାକୁର ସମୁଦାୟ ୨୫,୬୧୭ ଖଣ୍ଡ ଭୋଟ ପାଇ ତୃତୀୟ ସ୍ଥାନରେ ଥିଲେ । ଟୁକୁନୀ ସାହୁ ସୁରେନ୍ଦ୍ର ସିଂହ ଭୋଇଙ୍କୁ ୧୪,୦୨୨ ଖଣ୍ଡ ଭୋଟରେ ପରାସ୍ତ କରି ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୧୪ ମସିହାରୁ ୨୦୧୫ ମସିହାଯାଏଁ କାର୍ଯ୍ୟ କରିଥିଲେ ।

୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଟୁକୁନି ସାହୁ ପୁଣିଥରେ ବିଜୁ ଜନତା ଦଳର ପ୍ରତିନିଧି ଭାବରେ ଟିଟଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀ ଆସନରୁ ୧୬ଶ ଓଡ଼ିଶା ବିଧାନ ସଭା ପାଇଁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୦,୪୫୫ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ନବୀନ କୁମାର ଜୈନଙ୍କଠାରୁ ୧୭,୩୯୯ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।

## ବିବାଦ 
୨୦୧୪ ମସିହାରେ ଟୁକୁନି ସାହୁ ନିର୍ବାଚନରେ ଅନିୟମିତତା କରିଥିବା ନେଇ ଓଡ଼ିଶା ଉଚ୍ଚ ନ୍ୟାୟାଳୟରେ ଅଭିଯୋଗ ହୋଇଥିଲା । ଟୁକୁନିଙ୍କର ପତି ଅଭିମନ୍ୟୁଙ୍କୁ ହତ୍ୟା କରାଯାଇବାପରେ ତାଙ୍କୁ ଦଳୀୟ ଅନୁକମ୍ପା ଭାବରେ ଟିକେଟ ମିଳିଥିବା ଅଭିଯୋଗ ହୋଇଥିଲା ଏବଂ ବଲାଙ୍ଗିର ଜିଲ୍ଲା ବିଜେଡ଼ି କର୍ମିଙ୍କ ସହ ତାଙ୍କର ଭଲ ସମ୍ପର୍କ ନଥିଲା ।

## ପୁରସ୍କାର ଓ ସମ୍ମାନ 
ତୈଳିକ ବୈଶ୍ୟ ସମାଜ ତରଫରୁ ଟୁକୁନି ସାହୁଙ୍କୁ କରମା ବାଈ ସମ୍ମାନରେ ସମ୍ମାନିତ କରାଯାଇଥିଲା ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଫ୍ଲୁଟିକାସୋନ ପ୍ରୋପିଓନେଟ

**ଫ୍ଲୁଟିକାସୋନ ପ୍ରୋପିଓନେଟ** (ଇଂରାଜୀ ଭାଷାରେ **Fluticasone propionate**) ବିକ୍ରୟ ନାମ **ଫ୍ଲୋଭେଣ୍ଟ**/ **Flovent** ଓ **ଫ୍ଲୋନେଜ**/ **Flonase**) ଏକ ପ୍ରକାର ସ୍ଟିରଏଡ (steroid) ଇଞ୍ଜେକସନ । ଆଜ୍‌ମା ଓ ସିଓପିଡି ରୋଗର ଦୀର୍ଘକାଳୀନ ଆଘ୍ରାଣ ଚିକିତ୍ସା ନିମନ୍ତେ ଏହା ଦିଆଯାଏ ।  ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହି ଔଷଧ ବାବଦ ଏକ ସ୍ପ୍ରେ ବାବଦରେ ୦.୩୩ ଆମେରିକୀୟ ଡଲାର ଖର୍ଚ୍ଚ ହୁଏ ।  ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ସ୍ପ୍ରେ ପିଛା ପ୍ରାୟ ୦.୧୩ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା ।

## ଆଧାର
ଶ୍ରେଣୀ:ଔଷଧ
ବିଜୁ ବାବୁ (ଓଡ଼ିଆ କଥାଚିତ୍ର)

**ବିଜୁ ବାବୁ**, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ପଦ୍ମଶ୍ରୀ ନୀଳ ମାଧବ ପଣ୍ଡା ଏହି ଚଳଚ୍ଚିତ୍ରର ପ୍ରଯୋଜନା କରିଥିଲେ । ଦେବୀପ୍ରସାଦ ଲେଙ୍କା ଓ ବିଶାଲ ମୌର୍ୟ୍ୟ ଏହାର ନିର୍ଦ୍ଦେଶନା ଦେଇଥିଲେ ।ଏହି ଚଳଚ୍ଚିତ୍ରଟି ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ, ସ୍ବର୍ଗତଃ ବିଜୁ ପଟ୍ଟନାୟକଙ୍କ ଆଦର୍ଶ ଉପରେ ଅନୁପ୍ରାଣିତ ଥିଲା , ଏହା ବିଜୁ ବାବୁଙ୍କର ଜୀବନୀ ଉପରେ ନିର୍ମିତ ହୋଇନଥିଲା । 

## ଅଭିନୟ 
* ଅନୁଭବ ମହାନ୍ତି
* ସୁପ୍ରିୟା ନାୟକ
* ଶୁଭ୍ରାଂଶୁ ନାୟକ

## ଗୀତ ଓ ସଙ୍ଗୀତ 
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ପ୍ରେମ ଆନନ୍ଦ ଦେଇଥିଲାବେଳେ ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, ଦୀପ୍ତିରେଖା ପ୍ରମୁଖ କଣ୍ଠଦାନ କରିଥିଲେ ।
## ସମାଲୋଚନା 
ଖୋଦ ଅନୁଭବ ମହାନ୍ତି ୨୦୧୯ ଲୋକ ସଭା ନିର୍ବାଚନରେ  କେନ୍ଦ୍ରାପଡ଼ା ଲୋକ ସଭା ନିର୍ୱାଚନ ମଣ୍ଡଳୀରୁ ବିଜୁ ଜନତା ଦଳ ପକ୍ଷରୁ ପ୍ରତିଦ୍ୱନ୍ଦିତା କରୁଥିଲାବେଳେ ଏହି ଚଳଚ୍ଚିତ୍ର ମୁକ୍ତିଲାଭ କରିଥିବା ଯୋଗୁଁ, ଏହାର ରାଜନୈତିକ ପ୍ରଭାବକୁ ନେଇ ସମାଲୋଚନାର ଶିକାର ହୋଇଥିଲା ।

## ଆଧାର 
## ବାହାର ଆଧାର 
* 
* ଟ୍ରେଲର 

ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ପ୍ରିୟମ୍ବଦା ଦେବୀ

**ପ୍ରିୟମ୍ବଦା ଦେବୀ** (୧୮୯୮ - ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଏବଂ ସ୍ୱାଧୀନତା ସଂଗ୍ରାମୀ ଥିଲେ । ସେ ୧୯୨୪ ମସିହାରେ ଓଡ଼ିଶାରେ ବ୍ରିଟିଶ ସରକାରଙ୍କ ବିରୁଦ୍ଧରେ ଲଢ଼ିବା ପାଇଁ ବାନର ସେନା ଗଠନ କରିଥିଲେ ଓ ବିଭିନ୍ନ ସ୍ଥାନମାନଙ୍କରେ ବ୍ରିଟିଶ ସରକାରଙ୍କ ବିରୁଦ୍ଧରେ ପ୍ରଚାର କରୁଥିଲେ । ସ୍ୱାଧୀନତା ସଂଗ୍ରାମ ଆନ୍ଦୋଳନରେ ତାଙ୍କୁ ୧୯୩୦, ୧୯୩୨, ୧୯୩୬ ଓ ୧୯୪୨ ମସିହାରେ ଚାରିଥର ଗିରଫ କରାଯାଇଥିଲା । ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ କଟକ ସହରରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । 

## ଜନ୍ମ 
ପ୍ରିୟମ୍ବଦା ଦେବୀ ୧୮୯୮ ମସିହାରେ କଟକ ଜିଲ୍ଲାର ସତ୍ୟଭାମାପୁରଠାରେ ଜନ୍ମଗ୍ରହଣ କରିଥିଲେ ।

## ପୁରସ୍କାର ଓ ସମ୍ମାନ 
ଭାରତୀୟ ସ୍ୱାଧୀନତା ସଂଗ୍ରାମରେ ପ୍ରିୟମ୍ବଦା ଦେବୀଙ୍କର ମହତ୍ତ୍ୱପୂର୍ଣ୍ଣ ଅଂଶଗ୍ରହଣ ପାଇଁ ତାଙ୍କୁ ଭାରତ ସରକାରଙ୍କଦ୍ୱାରା କାଂସ୍ୟ ପଦକରେ ପୁରସ୍କୃତ କରାଯାଇଥିଲା ଏବଂ ଓଡ଼ିଶା ସରକାର ମଧ୍ୟ ତାଙ୍କୁ ସମ୍ମାନୀତ କରିଥିଲେ ।

## ମୃତ୍ୟୁ 
ପ୍ରିୟମ୍ବଦା ଦେବୀ ୧୯୯୯ ମସିହାର ଜୁଲାଇ ମାସ ୮ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୧୦୨ ବର୍ଷ ବୟସ ହୋଇଥିଲା । ୧୯୯୯ ମସିହାର ଜୁଲାଇ ମାସ ୯ ତାରିଖରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ସଭାର ଆୟୋଜନ କରାଯାଇଥିଲା ।

## ଆଧାର 
ଶ୍ରେଣୀ:୧୮୯୮ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଶାର ମହିଳା ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭାରତର ମହିଳା ସ୍ୱାଧୀନତା ସଂଗ୍ରାମୀ
ଆରିପିପ୍ରାଜଲ

{{Drugbox
| Verifiedfields = changed
| Watchedfields = changed
| verifiedrevid = 443398218
| IUPAC_name = 7-{4-[4-(2,3-Dichlorophenyl)piperazin-1-yl]butoxy}-3,4-dihydroquinolin-2(1*H*)-one
| image = Aripiprazole2D1.svg
| alt = Structural formula of aripiprazole
| width = 200
| image2 = Aripiprazole molecule from xtal ball.png
| alt2 = Ball-and-stick model of the aripiprazole molecule

| pronounce = Abilify 
| tradename = Abilify, others
| Drugs.com = 
| MedlinePlus = a603012
| licence_EU = yes
| licence_US = Aripiprazole
| pregnancy_AU = B3
| pregnancy_US = C
| legal_AU = S4
| legal_CA = Rx-only
| legal_US = Rx-only
| legal_UK = POM
| routes_of_administration = By mouth (tablets, dissolving tablets, solution); IM (including a depot)

| bioavailability = 87%
| protein_bound = >99% ସାଧାରଣତଃ ଏହା ସିଜୋଫ୍ରେନିଆ ଓ ବାଇପୋଲାର ଡିଜଅଡର ରୋଗର ଚିକିତ୍ସାରେ ଦିଆଯାଏ । ଏହା ପାଟିରେ ବା ମାଂସପେଶୀ ଇଞ୍ଜେକସନ (injection into a muscle) ଆକାରରେ ଦିଆଯାଏ । ସ୍ତନ୍ୟପାନ (breastfeeding) କରାଉଥିବା ମହିଳାଙ୍କୁ ଏହା ଦିଆଯାଏ ନାହିଁ । ସନ ‌ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ସନ ୨୦୧୯ରେ ଏହାର ଏକ ମାସ ପିଛା ପ୍ରାୟ ୨.୭୫ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୬ରେ ଏହାର ୫ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୧୩୧ତମ ସ୍ଥାନ ଗ୍ରହଣ କରିଥିଲା । ଓଟସୁକା ଫର୍ମାସିଉଟିକାଲର (Otsuka Pharmaceutical) ବୈଜ୍ଞାନିକମାନଙ୍କଦ୍ୱାରା ଆରିପିପ୍ରାଜଲ ଔଷଧ ଆବିଷ୍କାର କରାଯାଇଥିଲା ।

## ଆଧାର
## ବାହ୍ୟ ଲିଙ୍କ 
* U.S. National Library of Medicine: Drug Information Portal - Aripiprazole
* Mechanism of Action Of Aripiprazole
*U.S. National Center for Biotechnology Information: Medical Genetics Summaries - Aripiprazole Therapy and CYP2D6 Genotype

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ରାଜଶ୍ରୀ ମଲ୍ଲିକ

**ରାଜଶ୍ରୀ ମଲ୍ଲିକ** ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ରାଜଶ୍ରୀ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରୁଛନ୍ତି । ସେ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ବିଜୁ ଜନତା ଦଳର ପ୍ରତିନିଧି ଭାବରେ ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ୩୫,୪୪୮ ଖଣ୍ଡ ଭୋଟରେ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୯ ସାଧାରାଣ ନିର୍ବାଚନରେ ସେ ବିଜେପିର ବିଭୁ ପ୍ରସାଦ ତରାଇଙ୍କୁ ୨,୭୧,୬୫୫ ଖଣ୍ଡ ଭୋଟରେ ହରାଇ ଜଗତସିଂହପୁର ନିର୍ବାଚନ ମଣ୍ଡଳୀରୁ ୧୭ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

## ପରିବାର 
ରାଜଶ୍ରୀ ମଲ୍ଲିକ ଆଶୁତୋଷ ମଲ୍ଲିକଙ୍କୁ ବିବାହ କରିଥିଲେ ।

## ରାଜନୈତିକ ଜୀବନ 
ରାଜଶ୍ରୀ ମଲ୍ଲିକ ଓଡ଼ିଶା ରାଜନୀତିରେ ବିଜୁ ଜନତାର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରୁଛନ୍ତି । ରାଜଶ୍ରୀ ୨୦୧୪ ମସିହରେ ଓଡ଼ିଶା ବିଧାନ ସଭା ନିର୍ବାଚନରେ ପ୍ରଥମ ଥର ପାଇଁ ବିଧାନ ସଭା ନିର୍ବାଚନ ଲଢ଼ିଥିଲେ ।

୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭାରେ ନିର୍ବାଚନରେ ରାଜଶ୍ରୀ ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସମୁଦାୟ ୭୫.୪୮ ପ୍ରତିଶତ ମତଦାନ ହୋଇଥିଲା । ମିଳିଥିବା ସମୁଦାୟ ୧,୬୧,୬୩୫ ଖଣ୍ଡ ଭୋଟରୁ ରାଜଶ୍ରୀ ୮୮,୯୫୩ ଖଣ୍ଡ ଭୋଟ ପାଇଁ ବିଜୟୀ ହୋଇଥିଲେ । ରାଜ କିଶୋର ବେହେରା ସମୁଦାୟ ୫୩,୫୦୫ ଖଣ୍ଡ ଭୋଟ ପାଇଥିଲେ ।

## ବିବାଦ 
୨୦୧୬ ମସିହାରେ ରାଜଶ୍ରୀ ମଲ୍ଲିକ ଦଳ ବିରୋଧୀ କାର୍ଯ୍ୟ କରୁଥିବା ଅଭିଯୋଗ ଆଣିଥିଲେ ବିଜୁ ଜନତା ଦଳର ନେତା ବିଷ୍ଣୁ ଦାସ । ସେ ଏହି ଅଭିଯୋଗ ସିଧାସଳଖ ନବୀନ ପଟ୍ଟନାୟକଙ୍କୁ ଜଣାଇଥିଲେ ଏବଂ ଏହାପରେ ଉଭୟଙ୍କ ମଧ୍ୟରେ ବିବାଦର ସୂତ୍ରପାତ ହୋଇଥିଲା । ୨୦୧୮ ମସିହାର ଅଗଷ୍ଟ ମାସରେ ରାଜଶ୍ରୀ ବିଷ୍ଣୁ ଦାସଙ୍କୁ ରାଜନୀତିରୁ ସନ୍ୟାସ ନେବାକୁ ପରାମର୍ଶ ଦେଇ କଟାକ୍ଷ କରିଥିଲେ, ଫଳରେ ବିବାଦ ବଢ଼ିଥିଲା ଏବଂ ରାଜଶ୍ରୀଙ୍କ ସପକ୍ଷରେ ଦମୋଦର ରାଉତ ବିଷ୍ଣୁ ଦାସଙ୍କୁ ସମାଲୋଚନା କରିବାପରେ ଏହି ଝଗଡ଼ା ଅଧିକ ବଢ଼ିଥିଲା । ସେହି ଅଗଷ୍ଟ ମାସରେ ରାଜଶ୍ରୀ ଜଗତସିଂହପୁର ଜିଲ୍ଲାରେ ବିଜୁ ଜନତା ଦଳର ଜିଲ୍ଲା ମହିଳା ସଭାନେତ୍ରୀ ଥିବାବେଳ ଜଗତସିଂହପୁର ବ୍ଲକ, ପୌରାଞ୍ଜଳ, ନାଉଗାଁ ବ୍ଲକ୍‌ରେ ତିନି ଜଣ ମହିଳାଙ୍କୁ ନିଯୁକ୍ତ କରିଥିଲେ, ମାତ୍ର ଏହାକୁ ବିଷ୍ଣୁ ଦାସଙ୍କର ସମର୍ଥକମାନେ ବିରୋଧ କରିବା ସହ ନିଯୁକ୍ତ ମହିଳାମାନେ ବିଜୁ ଜନତା ଦଳର କର୍ମୀ ନୁହନ୍ତି ବୋଲି ଦାବି କରିଥିଲେ ଓ ବିଷ୍ଣୁ ଦାସ ଏହି କଥା ନବୀନ ପଟ୍ଟନାୟକଙ୍କ ଆଗରେ ଅଭିଯୋଗ କରିଥିଲେ, ଫଳରେ ପରେ ନବୀନ ପଟ୍ଟନାୟକ ଅନ୍ୟ ତିନି ଜଣ ମହିଳାଙ୍କୁ ସେହି ପଦରେ ନିଯୁକ୍ତ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:୧୭ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ନନ୍ଦିନୀ ଦେବୀ

**ନନ୍ଦିନୀ ଦେବୀ** (ଜନ୍ମ: ୧ ଜାନୁଆରୀ ୧୯୭୬) ଜଣେ ଓଡ଼ିଆ ରାଜନୀତିଜ୍ଞା । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ନନ୍ଦିନୀ ଦେବୀ ଓଡ଼ିଶା ବିଧାନ ସଭାର ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ନନ୍ଦିନୀ ଦେବୀ ସାନଖେମୁଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ତଥା ସେହି ନିର୍ବାଚନ ମଣ୍ଡଳୀର ପୂର୍ବତନ ବିଧାୟକ ରମେଶ ଚନ୍ଦ୍ର ଜେନାଙ୍କୁ ୮,୨୨୨ ଖଣ୍ଡ ଭୋଟ ବ୍ୟବଧାନରେ ପରାସ୍ତ କରିଥିଲେ ।

## ପରିବାର 
ନନ୍ଦିନୀ ଦେବୀ ୧୯୭୬ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ସେ ଗଞ୍ଜାମ ଜିଲ୍ଲାର ଧରାକୋଟ ରାଜବାଟୀର ରାଣୀ । ନନ୍ଦିନୀ ଦେବୀଙ୍କର ଧରାକୋଟର ରାଜା କିଶୋର ଚନ୍ଦ୍ର ସିଂହଦେଓଙ୍କୁ ବିବାହ କରିଥିଲେ । ତାଙ୍କ ପତି ରାଜା କିଶୋର ଚନ୍ଦ୍ର ଥିଲେ ଜଣେ ଓଡ଼ିଆ ରାଜନୀତିଜ୍ଞ । ସେ ଭାରତୀୟ ଜନତା ପାର୍ଟିର ଜଣେ କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ ଓ ୨୦୦୪ ମସିହାରେ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ନନ୍ଦିନୀ ଦେବୀଙ୍କର ଶାଶୂ ଶାନ୍ତି ଦେବୀ ଓ ଶ୍ୱଶୁର ଅନନ୍ତ ନାରାୟଣ ସିଂହଦେଓ ମଧ୍ୟ ଓଡ଼ିଶା ରାଜନୀତିରେ ସକ୍ରିୟ ଥିଲେ । ତାଙ୍କ ଶାଶୁ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ଜନତା ଦଳର ପ୍ରାର୍ଥି ଭାବରେ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ତାଙ୍କ ଶ୍ୱଶୁର ଅନନ୍ତ ନାରାୟଣ ସିଂହଦେଓ ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଜନତା ପାର୍ଟିର ପ୍ରତିନିଧି ଭାବରେ ବିଜୟୀ ହୋଇ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ପରେ ୧୯୯୫ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ପୁଣିଥରେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୟୀ ହୋଇ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ନନ୍ଦିନୀ ଦେବୀଙ୍କ ଝିଅ ଗୀତାଞ୍ଜଳୀ ଦେବୀ ତାଙ୍କ ବାପାଙ୍କ କିଶୋର ଚନ୍ଦ୍ର ସିଂହଦେଓଙ୍କ ମୃତ୍ୟୁ ପରେ ଧରାକୋଟ ରାଜବାଟୀର ରାଜା ଭାବରେ କାର୍ଯ୍ୟ କରୁଛନ୍ତି । ୨୦୧୪ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ସେ ୨୦୦୯ରେ ଗଠନ କରାଯାଇଥିବା ସାନଖେମୁଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୁ ଜତନା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସମୁଦାୟ ୬୬.୮୪ ପ୍ରତିଶତ ମଦାନ ହୋଇଥିଲା । ମତଦାନ କରାଯାଇଥିବା ସମୁଦାୟ ୧,୩୧,୧୬୪ ଖଣ୍ଡ ଭୋଟରୁ ସେ ୬୧,୭୭୩ ଖଣ୍ଡ ଭୋଟ ପାଇଥିଲେ ଓ ୧ମ ସ୍ଥାନରେ ରହି ବିଜୟୀ ହୋଇଥିଲେ । ଏହି ନିର୍ବାଚନରେ ୨ୟ ସ୍ଥାନରେ ଥିଲେ ସେହି ନିର୍ବାଚନ ମଣ୍ଡଳୀର ପୂର୍ବତନ ସାଂସଦ ତଥା ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ରମେଶ ଚନ୍ଦ୍ର ଜେନା, ଯିଏକି ସମୁଦାୟ ୫୩,୫୫୧ ଖଣ୍ଡ ଭୋଟ ପାଇଥିଲେ ।

## ଆଧାର 
ଶ୍ରେଣୀ:୧୯୭୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଶ୍ରେଣୀ:ବିଜୁ ଜନତା ଦଳ ରାଜନେତା
ନିର୍ମଳା ଦେବୀ

**ନିର୍ମଳା ଦେବୀ** (୧୯୦୭ - ୧୯୮୭) ଜଣେ ଓଡ଼ିଆ କବୟତ୍ରୀ ଥିଲେ । ସେ ଓଡ଼ିଆ ଭାଷାରେ ଅନେକ କାବ୍ୟ କବିତା ରଚନା କରିଥିଲେ । ୧୯୮୫ ମସିହାରେ ନିର୍ମଳା ଦେବୀଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ତାଙ୍କ ରଚିତ କବ୍ୟ କବିତା ବର୍ଣ୍ଣରାଗ ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

୨୦୧୮ ମସିହାରେ ନିର୍ମଳା ଦେବୀଙ୍କ ବର୍ଣ୍ଣରାଗ ପୁସ୍ତକରୁ ୬ଟି କବିତାକୁ ଗୀତରେ ପରିଣତ କରିଥିଲେ ସଙ୍ଗୀତ ନିର୍ଦ୍ଦେଶକ ତଥା ଗାୟକ ରତିକାନ୍ତ ଶତପଥୀ । ଏହି ଆଲବମ୍‌ଟିର ନାମ ରଖାଯାଇଥିଲା ବର୍ଣ୍ଣରାଗ । ଏହି ଆଲବମ୍‌ର ପ୍ରଯୋଜନା କରିଥିଲେ ନିର୍ମଳା ଦେବୀଙ୍କ ନାତୁଣୀ ପଞ୍ଚମୀ ମାନୁ ଉକିଲ୍ ।

## ସାହିତ୍ୟ କୃତି 
ନିର୍ମଳା ଦେବୀଙ୍କ ରଚିତ କିଛି କବିତା ଗ୍ରନ୍ଥ ମଧ୍ୟରେ *ଦିନାନ୍ତେ*, *ସୀମାନ୍ତେ*, *୧୯୫୩* ଆଦି ଅନ୍ୟତମ । ୧୯୮୫ ମସିହାରେ ତାଙ୍କ ରଚିତ କାବ୍ୟ ଗ୍ରନ୍ଥ *ବର୍ଣ୍ଣରାଗ* ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା ।

## ରଚନାବଳୀ 
* ବର୍ଣ୍ଣରାଗ - ୧୯୮୫ (ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର)
* ଦିନାନ୍ତେ
* ସୀମାନ୍ତେ
* ୧୯୫୩
* ଏ ଜୀବନେ

## ପୁରସ୍କାର ଓ ସମ୍ମାନ 
୧୯୮୫ ମସିହାରେ ନିର୍ମଳା ଦେବୀଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ତାଙ୍କ ରଚିତ କାବିତାବଳୀ ବର୍ଣ୍ଣରାଗ ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୯୦୭ ଜନ୍ମ
ଶ୍ରେଣୀ:୧୯୮୭ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ କବି
ରଞ୍ଜିତା ନାୟକ

**ରଞ୍ଜିତା ନାୟକ** (ଜନ୍ମ: ୨୯ ଜାନୁଆରୀ ୧୯୫୫) ଜଣେ ଓଡ଼ିଆ କବୟତ୍ରୀ । ସେ ଓଡ଼ିଆ ଭାଷାରେ ଅନେକ କବିତାମାନ ରଚନା କରିଛନ୍ତି । ତାଙ୍କୁ ୧୯୯୭ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ତାଙ୍କ ରଚିତ କାବ୍ୟ ଗ୍ରନ୍ଥ *ଝଡ଼ର ଆକାଶ* ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

## ସାହିତ୍ୟ କୃତି 
ରଞ୍ଜିତା ନାୟକଙ୍କ ରଚିତ ପୁସ୍ତକ ୨୦୦୦ ମସିହାରେ *ସମୟରେ ସମୟକୁ* ପ୍ରକାଶ ପାଇଥିଲା । ୧୯୯୭ ମସିହାରେ ତାଙ୍କ ରଚିତ କାବ୍ୟ ଗ୍ରନ୍ଥ *ଝଡ଼ର ଆକାଶ* ପ୍ରକାଶ ପାଇଥିଲା, ଯାହା ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ୨୦୧୪, ୨୦୦୩, ୨୦୧୦ ମସିହାରେ ତାଙ୍କ ରଚିତ ପୁସ୍ତକ ଯାଥାକ୍ରମେ *ସମୀଲକ୍ଷାୟନ*, *ପତ୍ରଝରା ଋତୁ*, *ଯେ ଗୀତ ଗାଏ ପକ୍ଷୀ* ପ୍ରକାଶ ପାଇଥିଲା । 
* ଝଙ୍କାର କବିତା ପୁରସ୍କାର, ୨୦୨୫ 
* ଗଙ୍ଗାଧର ମେହେର କବିତା ସମ୍ମାନ, ୨୦୦୬
* ଚେଳିତୋଳ ପୁରସ୍କାର - ୨୦୨୫
## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କବି
ନରଟ୍ରିପ୍ଟିଲିନ

**ନରଟ୍ରିପ୍ଟିଲିନ** (ଇଂରାଜୀ ଭାଷାରେ **Nortriptyline**, ଏକ ବିକ୍ରୟ ନାମ **ପାମେଲୋର**/ **Pamelor**) ଏକ ଔଷଧ ଯାହା ପ୍ରମୁଖ ଅବସାଦ ବେମାରୀ, ନିଉରୋପାଥିକ ଯନ୍ତ୍ରଣା (neuropathic pain), ଧ୍ୟାନାଭାବ ଓ ଅତିସକ୍ରିୟତା ବିକାର, ଧୂମ୍ରପାନ ବନ୍ଦ ଓ ଉଦ୍‌ବେଗ ଆଦି ରୋଗମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ । ଯୁବକମାନଙ୍କର ଅବସାଦ ଚିକିତ୍ସାରେ ଉପକାରୀ ହୁଏନାହିଁ । ସନ ୨୦୧୬ରେ ଏହାର ୩.୧ ପ୍ରେକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାର ୧୯୨ ସ୍ଥାନରେ ଥିଲା ।

## ଆଧାର
## ବାହ୍ୟ ଲିଙ୍କ
* Nortriptyline – Drugs.com

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ସୌଦାମିନୀ ଉଦ୍‌ଗାତା

**ସୌଦାମିନୀ ଉଦ୍‌ଗାତା** (ଜନ୍ମ: ୨୩ ଫେବୃଆରୀ ୧୯୩୭) ଜଣେ ଓଡ଼ିଆ ଲେଖିକା ଓ ଅନୁବାଦିକା । ତାଙ୍କୁ ୨୦୦୫ ମିସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ସୌଦାମିନୀଙ୍କ ଅନୁବାଦିତ ପୁସ୍ତକ *ସମାଧୀ ହେବନି ଆଉ* ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

## ଜନ୍ମ ଓ ପରିବାର 
ସୌଦାମିନୀ ଉଦ୍‌ଗାତା ୧୯୩୭ ମସିହାର ଫେବୃଆରୀ ମାସ ୨୩ ତାରିଖରେ ବଲାଙ୍ଗୀର ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ଶ୍ରୀନିବାସ ଉଦ୍‌ଗାତାଙ୍କୁ ବିବାହ କରିଥିଲେ । ଶ୍ରୀନିବାସ ତାଙ୍କର ପିଲାଦିନର ବନ୍ଧୁ ଥିଲେ । ତାଙ୍କର ୧୬ ଖଣ୍ଡରୁ ଅଧିକ ପୁସ୍ତକ ପ୍ରକାଶିତ ହୋଇଛି ।
## ରଚନାବଳୀ 
* ଧନ୍ୟବଦା ସିବନୀ - ୨୦୧୧ (ଅନୁବାଦ‌)
* ସମାଧୀ ହେବନି ଆଉ - ୨୦୦୫ (ଅନୁବାଦ)
* ରହିଯା ରାଧିକା - ୨୦୦୨ (ଅନୁବାଦ)
* ମଧୁର ମଧୁର ବିମ୍ବେ - ୨୦୦୪
* ଗୋଟିଏ ସାଗର କୋଟିଏ ଢେଉ - ୧୯୬୪
* ବସନ୍ତର ବେଳ କାହିଁ
* ଯଶପାଳଙ୍କ 'ଅମିତା'
* ଆଗାମୀ ଅତୀତ

## ପୁରସ୍କାର ଓ ସମ୍ମାନ 
ସୌଦାମିନୀଙ୍କୁ ୨୦୦୫ ମସିହାରେ ଅନୁବାଦ ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ପୁରସ୍କୃତ କରାଯାଇଥିଲା । ତାଙ୍କ ଅନୁବାଦିତ ପୁସ୍ତକ *ସମାଧୀ ହେବନି ଆଉ* ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଡେସଭେନଲାଫାକ୍ସିନ

**ଡେସଭେନଲାଫାକ୍ସିନ** (ଇଂରାଜୀ ଭାଷାରେ **Desvenlafaxine**, ଏକ ବିକ୍ରୟ ନାମ **ପ୍ରିଟିସ୍କ**/ **Pristiq**) ଏକ ଔଷଧ ଯାହା ପ୍ରମୁଖ ଅବସାଦ ବେମାରୀର ଚିକିତ୍ସାରେ ବ୍ୟବ‌ହୃତ ହୁଏ । ଏହାକୁ ପାଟିରେ ଦିଆଯାଏ ।

ଡେସଭେନଲାଫାକ୍ସିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ଓଜନିଆ, ନିଦ୍ରା ସମସ୍ୟା (trouble sleeping), ଅଧିକ ଝାଳ ବୋହିବା, କାଷ୍ଠକାଠିନ୍ୟ, ନିଦ୍ରାଳୁ ଭାବ, ଉଦ୍‌ବେଗ ଓ ଯୌନ ସମସ୍ୟା ହୋଇପାରେ । ଏହା ସେରୋଟୋନିନ-ନରଏପିନେଫ୍ରିନ ରିଅପଟେକ ଇନହିବିଟର serotonin-norepinephrine reuptake inhibitor/ SNRI) ଶ୍ରେଣୀର ଏହା ଅବସାଦରୋଧୀ (antidepressant) ଔଷଧ ।  ସନ ୨୦୧୬ରେ ଏହାର ଏକ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୨୭୨ତମ ସ୍ଥାନରେ ଥିଲା ।

## ଏହା ମଧ୍ୟ ଦେଖନ୍ତୁ
* Ansofaxine

## ଆଧାର
## ବାହ୍ୟ ଲିଙ୍କ
*Drug information from the NIH

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ଟୋଲଟେରୋଡିନ

**ଟୋଲଟେରୋଡିନ** (ଇଂରାଜୀ ଭାଷାରେ **Tolterodine**, ବିକ୍ରୟ ନାମ ଡେଟ୍ରଲ) ଏକ ଔଷଧ ଯାହା ବାରମ୍ବାର ପରିସ୍ରା (frequent urination) ହେଉଥିଲେ, ଅନିୟନ୍ତ୍ରିତ ପରିସ୍ରା (urinary incontinence) ବା ତୁରନ୍ତ ପରିସ୍ରା (urinary urgency) ହେଇଯାଉଥିଲେ ଏହି ଔଷଧ ଦେଇ ଚିକିତ୍ସା କରାଯାଏ । ଏହାର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇଯାଏ । ମୂତ୍ରାଶୟ ଉପରେ ଏହାର ମସ୍କାରିନିକ ରିସେପ୍ଟର ଅବରୋଧ (blocking muscarinic receptors) ପ୍ରଭାବ ଯୋଗୁଁ ଏହାର ସଙ୍କୋଚନ କମ୍ ଶକ୍ତିଶାଳୀ ହୋଇ କାର୍ଯ୍ୟକ୍ଷମ ହୁଏ ।

ଡାକ୍ତରୀ ବ୍ୟବ‌ହାର ନିମନ୍ତେ ଟୋଲଟେରୋଡିନ ସନ ୧୯୯୮ରେ ସ୍ୱୀକୃତ ହୋଇଥିଲା । ସନ ୨୦୧୬ରେ ଏହାର ୧ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୩୦୦ତମ ସ୍ଥାନ ଅଧିକାର କରିଥିଲା ।

## ଆଧାର 
## ବାହ୍ୟ ଲିଙ୍କ 
* Tolterodine

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ଶେୟାର

**ଶେୟାର** (ଇଂରାଜୀ ଭାଷାରେ share) ହେଉଛି ମ୍ୟୁଚୁଆଲ ଫଣ୍ଡ, ଲିମିଟେଡ଼ ପାର୍ଟନରସିପ, ରିୟଲ ଇଷ୍ଟେଟ ଏବଂ ନିବେଶ ଟ୍ରଷ୍ଟର ଏକ ୟୁନିଟ ।  କର୍ପୋରେସନ କିମ୍ବା କମ୍ପାନୀର ଶେୟାର ରଖିଥିବା ବ୍ୟକ୍ତିଙ୍କୁ ସେହି ସଂସ୍ଥାର ଶେୟାରଧାରୀ ବା ଶେୟାରହୋଲଡର (Shareholder) କୁହାଯାଇଥାଏ ।  ଗୋଟିଏ ଶେୟାର, ଶେୟାରଧାରୀଙ୍କର ସେହି କମ୍ପାନୀର ମାଲିକାନାର ଏକପ୍ରକାର ପ୍ରତୀକ ଅଟେ ।  ଗୋଟିଏ ଶେୟାରର ମୂଳ ନାମିତ ମୂଲ୍ୟକୁ ଏହାର ଫେସ ଭାଲ୍ୟୁ (Face value) କୁହାଯାଇଥାଏ । ଉନ୍ମୋଚନ କରାଯାଇଥିବା ସମସ୍ତ ଶେୟାର ଗୁଡ଼ିକର ଫେସ ଭାଲ୍ୟୁ ମୂଲ୍ୟକୁ ଯୋଗକଲେ ସେହି କମ୍ପାନୀର ପୁଞ୍ଜି ବା କ୍ୟାପିଟାଲ ଅର୍ଥ ମିଳିଥାଏ, ଗୋଟିଏ ଶେୟାରର ଫେସ ଭାଲ୍ୟୁ, ବଜାର ମୂଲ୍ୟ ସହ ମେଳ ଖାଇପାରେ ନଖାଇ ବି ପାରେ ।

ଗୋଟିଏ ଶେୟାରଧାରୀଙ୍କୁ ମିଳୁଥିବା ଆୟକୁ ଡିଭିଡେଣ୍ଡ କୁହାଯାଇଥାଏ । ଶେୟାର କିଣାବିକା କରିବାକୁ ପ୍ରାୟତଃ ଏକ ଦଲାଲ ବା ବ୍ରୋକର ମଧ୍ୟଦେଇ ଯିବାକୁ ପଡ଼େ ।

ବିଭିନ୍ନ ପ୍ରକାରର ଶେୟାର ଅଛି । ଯଥା: ଇକ୍ୱିଟି, ପ୍ରିଫରେନ୍ସ, ବୋନସ, ରାଇଟ୍ସ, କର୍ମଚାରୀ ଷ୍ଟକ ବିକଳ୍ପ ଯୋଜନା ଏବଂ ସ୍ୱେଟ ଇକ୍ୱିଟି ଶେୟାର ।

## ମୂଲ୍ୟ 
ବିଭିନ୍ନ ବଜାରର ବିଭିନ୍ନ ନୀତି ଅନୁଯାୟୀ ଶେୟାରଗୁଡିକ ମୂଲ୍ୟଯୁକ୍ତ, କିନ୍ତୁ ଏକ ମୌଳିକ ଦୃଷ୍ଟିକୋଣ ହେଉଛି ଏକ ଅଂଶ ମୂଲ୍ୟର ମୂଲ୍ୟ ଯେଉଁଥିରେ ବିକ୍ରୟ ହେବାର ସମ୍ଭାବନା ଥାଏ | ବଜାରର ଲିକ୍ୟୁଇଡିଟି ଏକ ପ୍ରମୁଖ ବିଚାର ଅଟେ ଯେ, ଏକ ଅଂଶ ଯେକୌଣସି ସମୟରେ ବିକ୍ରୟ ହୋଇପାରିବ କି ନାହିଁ | କ୍ରେତା ଏବଂ ବିକ୍ରେତାଙ୍କ ମଧ୍ୟରେ ଶେୟାରର ପ୍ରକୃତ ବିକ୍ରୟ କାରବାର ସାଧାରଣତଃ ସେହି ନିର୍ଦ୍ଦିଷ୍ଟ ସମୟରେ ଶେୟାରର “ପ୍ରକୃତ ମୂଲ୍ୟ” ପରି ସର୍ବୋତ୍ତମ ପ୍ରିମା ଫେସୀ ବଜାର ସୂଚକ ପ୍ରଦାନ କରିବାକୁ ବିବେଚନା କରାଯାଏ |

## ପରିଭାଷା 
* ବକେୟା ଅଂଶଧନ ହେଉଛି ଯାହା ସରକାରଙ୍କଦ୍ୱାରା  ସ୍ବୀକୃତପ୍ରାପ୍ତ, କମ୍ପାନୀଦ୍ୱାରା ଜାରି ଏବଂ ତୃତୀୟ ପକ୍ଷଦ୍ୱାରା ଧାରଣ କରାଯାଇଛି। ଶେୟାର ମୂଲ୍ୟ ବକେୟା ସମୟ ଶେୟାର ମୂଲ୍ୟ କମ୍ପାନୀର ବଜାର ପୁଞ୍ଜିକରଣ ଦେଇଥାଏ, ଯାହା ଯଦି ବାଣିଜ୍ୟ ମୂଲ୍ୟ ସ୍ଥିର ରହିଥାଏ ତେବେ କମ୍ପାନୀ କିଣିବା ପାଇଁ ଯଥେଷ୍ଟ ହେବ |
* ଟ୍ରେଜେରୀ ଶେୟାରଗୁଡ଼ିକ ସ୍ବୀକୃତପ୍ରାପ୍ତ, ଜାରି ଏବଂ କମ୍ପାନୀ ନିଜେ ଧାରଣ କରିଛନ୍ତି |
* ପ୍ରଦାନ କରାଯାଇଥିବା ଶେୟାରଗୁଡିକ ହେଉଛି ବକେୟା ଏବଂ ଟ୍ରେଜେରୀ ଶେୟାରଗୁଡିକର ସମଷ୍ଟି |

## ସାର୍ଟିଫିକେଟ୍ ଅଂଶୀଦାର କରନ୍ତୁ 
ଏତିହାସିକ ଭାବରେ, ନିବେଶକମାନଙ୍କୁ ଶେୟାରଗୁଡିକର ମାଲିକାନାର ପ୍ରମାଣ ଭାବରେ ସାର୍ଟିଫିକେଟ୍ ପ୍ରଦାନ କରାଯାଇଥିଲା | ଆଧୁନିକ ଯୁଗରେ, ପ୍ରମାଣପତ୍ର ସବୁବେଳେ ଦିଆଯାଇନଥାଏ ଏବଂ ମାଲିକାନା ଇଲେକ୍ଟ୍ରୋନିକ୍ ଭାବରେ ଏକ ସିଷ୍ଟମଦ୍ୱାରା ରେକର୍ଡ ହୋଇପାରେ ଯେପରିକି CREST କିମ୍ବା DTCC |

## ଆହୁରି ଦେଖନ୍ତୁ 
* ଶେୟାର ବଜାର 

## ଆଧାର 

ଶ୍ରେଣୀ:ଶେୟାର ବଜାର
ରଶ୍ମି ରାଉଳ

**ରଶ୍ମି ରାଉଳ** ଜଣେ ଓଡ଼ିଆ ଔପନ୍ୟାସିକା । ସେ ୨୦୦୪ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ତାଙ୍କ ରଚିତ ଉପନ୍ୟାସ *ଏଠି ଗୋଟେ ଗାଁ ଥିଲା* ପାଇଁ ସେ ଏହି ପୁରସ୍କାର ପାଇଥିଲେ । ଏହାପରେ ୨୦୦୨ ମସିହାରେ ଭୁବନେଶ୍ୱରର ବିରୂପା ପବ୍ଲିକେଶନଦ୍ୱାରା ପ୍ରକାଶିତ ହୋଇଥିଲା *ଚେନାଏ ଆକାଶ ପାଇଁ* ଓ ଅପୂର୍ବା ପ୍ରକାଶନଦ୍ୱାରା ପ୍ରକାଶିତ ହୋଇଥିଲା *ସବୁଜ ଅନ୍ଧାର* ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ରାନୋଲାଜିନ

**ରାନୋଲାଜିନ** (ଇଂରାଜୀ ଭାଷାରେ **Ranolazine**, ଏକ ବିକ୍ରୟ ନାମ **ରାନେକ୍ସା**/ **Ranexa**) ଏକ ଔଷଧ ଯାହା ଆଞ୍ଜାଇନା ବା ହୃତ୍‌ପିଣ୍ଡ ଜନିତ ଯନ୍ତ୍ରଣାର (heart related chest pain) ଲାଘବ ନିମନ୍ତେ ଦିଆଯାଏ । ଅନ୍ୟାନ୍ୟ ଔଷଧରେ ଉପଶମ ନହେଲେ ତାହା ସ‌ହିତ ରାନୋଲାଜିନ ଦିଆଯାଏ ।  ପୁରୁଷଙ୍କ ଅପେକ୍ଷା ମହିଳାଙ୍କ ଉପରେ ଏହାର ଉପକାରୀତା କମ ଜଣାଯାଏ ।  ସନ ୨୦୧୬ରେ ଏହାର ଏକ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୨୭୬ତମ ସ୍ଥାନରେ ଥିଲା । 

## ଆଧାର
## ବାହ୍ୟ ଲିଙ୍କ
*Drug information from the NIH

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରଭାତୀ ମିଶ୍ର

**ପ୍ରଭାତୀ ମିଶ୍ର** (ଜନ୍ମ: ୩୧ ଅକ୍ଟୋବର ୧୯୪୮) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଲେଖିକା ।  ତାଙ୍କର ରଚିତ ଜୀବନୀ ଓ ଭ୍ରମଣ ସାହିତ୍ୟ ପୁସ୍ତକ *ଭ୍ରମଣରୁ ଶିକ୍ଷା* ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

## ସାହିତ୍ୟକୃତି 
ପ୍ରଭାତୀ ମିଶ୍ର ୨୦୧୩ ଭ୍ରମଣରୁ ଶିକ୍ଷା ନାମକ ଏକ ଭ୍ରମଣ କାହଣୀ ରଚନା କରିଥିଲେ, ଯାହା ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା ।

## ରଚନାବଳୀ 
* ଭ୍ରମଣରୁ ଶିକ୍ଷା (୨୦୧୩) 
* ମା' ମୋ ମମତାମୟୀ
* ସମୟ ସ୍ରୋତର ତରୀ
* ବୋଉ
* ବାଘନିଶ
* ଦିଗ୍‌ବଳୟ ଆରପାରେ
* କଥା ଓ କଥାକାର
*ହୀରକ ତ୍ରିଭୁଜ
*ରୋହିତର ଉପହାର
* ସୁବର୍ଣ୍ଣ ତ୍ରିଭୁଜ
* ମୋ ଦୃଷ୍ଟିରେ ଆମେରିକା

## ପୁରସ୍କାର ଓ ସମ୍ମାନ 
ପ୍ରଭାତୀ ମିଶ୍ରଙ୍କୁ ୨୦୧୩ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ କରାଯାଇଥିଲା । ତାଙ୍କ ରଚିତ ଭ୍ରମଣ କାହାଣୀ ଭ୍ରମଣରୁ ଶିକ୍ଷା ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

## ଆଧାର 
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଅନୁବାଦକ
ସାରା ଅଲ୍ଲୀ ଖାନ

**ସାରା ଅଲ୍ଲୀ ଖାନ୍** (ଜନ୍ମ: ୧୨ ଅଗଷ୍ଟ ୧୯୯୫) ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ କାର୍ଯ୍ୟ କରୁଛନ୍ତି । ସେ ପଟୌଦୀ ରାଜବଂଶର ରାଜକୁମାରୀ, ତାଙ୍କ ମାଆ ଅମୃତା ସିଂହ ଓ ବାପା ସୈଫ ଅଲ୍ଲୀ ଖାନ୍ ହିନ୍ଦୀ କଥାଚିତ୍ର ଜଗତର ଅଭିନେତା ଏବଂ ତାଙ୍କ ଜେଜେମା ଶର୍ମିଳା ଟାଗୋର୍ ମଧ୍ୟ ହିନ୍ଦୀ କଥାଚିତ୍ର ଜଗତରେ ଅଭିନୟ କରୁଥିଲେ । ସେ କଲମ୍ବିଆ ବିଶ୍ୱବିଦ୍ୟାଳୟରୁ ସ୍ନାତକ କରିବାପରେ ଅଭିନୟ ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ୨୦୧୮ ମସିହାରେ ସେ ହିନ୍ଦୀ କଥାଚିତ୍ର ବଦ୍ରିନାଥ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ତାଙ୍କର ୨ୟ ଚଳଚ୍ଚିତ୍ର ଶିମ୍ବାରେ ସେ ଅଭିନୟ କରିଥିଲେ । ଏହି କଥାଚିତ୍ର ଦୁଇଟି ବଡ଼ ସଫଳତା ପାଇଥିଲା ଓ ସାରାଙ୍କୁ ୨୦୧୮ ମସିହାର ଫିଲ୍ମ‌ଫେୟାର ପୁରସ୍କାରରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା ।

## ପ୍ରାରମ୍ଭିକ ଜୀବନ ଓ ପରିବାର 
ସାରା ଅଲ୍ଲୀ ଖାନ୍ ୧୯୯୫ ମସିହାର ଅଗଷ୍ଟ ମାସ ୧୨ ତାରିଖରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସୈଫ ଅଲ୍ଲୀ ଖାନ୍ ଜଣେ ଭାରତୀୟ ଅଭିନେତା ଏବଂ ମାଆ ଅମୃତା ସିଂହ ହିନ୍ଦୀ କଥାଚିତ୍ର ଜଗତର ଜଣେ ଅଭିନେତ୍ରୀ । ସାରାଙ୍କ ଜେଜବାପା ମନ୍‌ସୁର୍ ଅଲ୍ଲୀ ଖାନ୍ ପଟୌଦୀ ଜଣେ କ୍ରିକେଟ ଖେଳାଳୀ ଥିଲେ ଏବଂ ତାଙ୍କ ଜେଜେମା ଶର୍ମିଳା ଟାଗୋର୍ ହିନ୍ଦୀ କଥାଚିତ୍ର ଜଗତର ଜଣେ ଆଗଧାଡ଼ିର ନାୟିକା ଥିଲେ । ତାଙ୍କର ସାବତ ମାଆ କରୀନା କପୁର ହେଉଛନ୍ତି ହିନ୍ଦୀ କଥାଚିତ୍ରର ଜଗତ ଜଣେ ଅଭିନେତ୍ରୀ ।

## ଅଭିନୀତ କଥାଚିତ୍ର 
## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଲେଭୋସେଟିରିଜିନ

**ଲେଭୋସେଟିରିଜିନ** (ଇଂରାଜୀ ଭାଷାରେ **Levocetirizine**, ଏକ ବିକ୍ରୟ ନାମ **ଜାଇଜଲ**/ **Xyzal**) ଏକ ଆଣ୍ଟିହିସ୍ଟାମିନ (antihistamine) ଔଷଧ ଯାହା ଆଲର୍ଜିକ ରାଇନାଇଟିସ (allergic rhinitis/ hay fever) ଓ ଅସ୍ପଷ୍ଟ କାରଣ ଥିବା ଦୀର୍ଘକାଳୀନ ହାଇଭ୍‌ସ ରୋଗରେ ଦିଆଯାଏ । ପୁରୁଣା ଆଣ୍ଟିହିସ୍ଟିମିନ ଅପେକ୍ଷା ଏହା କମ ସେଡେସନ ବା ପ୍ରଶାନ୍ତି ଦାୟକ ହୁଏ । ଏହା ପାଟିରେ ଦିଆଯାଏ ।  ଏହା ଦ୍ୱିତୀୟ ପିଢ଼ିର ଆଣ୍ଟିହିସ୍ଟାମିନ ଓ ହିସ୍ଟାମିନ ଏଚ୧-ରିସେପ୍ଟର (histamine H1-receptors|histamine H1-receptors) ଭାବରେ କାମ କରେ ।  ସନ ୨୦୧୬ରେ ଏହାର ୩ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୧୬୩ତମ ସ୍ଥାନରେ ଥିଲା ।

## ଆଧାର 
## ବାହ୍ୟ ଲିଙ୍କ 
*Drug information from the NIH

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ରଥ ଦାସ

**ରଥ ଦାସ** (ଜନ୍ମ: ୧୩ ମାର୍ଚ୍ଚ ୧୯୫୮) ଜଣେ ଭାରତୀୟ ରାଜନୀତିଜ୍ଞ । ସେ ୨୦୦୦ ମସିହାରେ ଓଡ଼ିଶା ବିଧାନ ସଭାରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଭଣ୍ଡାରୀପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ଶିକ୍ଷା ଓ ପରିବାର 
ରଥ ଦାସ ୧୯୫୮ ମସିହାର ମାର୍ଚ୍ଚ ମାସ ୧୩ ତାରିଖରେ ଭଦ୍ରକ ଜିଲ୍ଲାର ବନ୍ତ ବ୍ଲକ୍‌ର ଟିଲ୍ଲୋଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଚୈତନ୍ୟ ଦାସ । ସେ ବାଣିଜ୍ୟରେ ସ୍ନାତକ କରିବା ପରେ ଅର୍ଥନୀତିରେ ସ୍ନାତକୋତ୍ତର କରିଥିଲେ ଏବଂ ପରେ ସେ କେନ୍ଦ୍ର ସରକାରଙ୍କ ଅଧିନରେ ସରକାରୀ ଚାକିରୀ କରୁଥିଲେ ।

## ରାଜନୈତିକ ଜୀବନ 
ରଥ ଦାସ ରାଜନୀତିରେ ଯୋଗ ଦେବାପାଇଁ ଚାକିରୀରୁ ସ୍ୱେଚ୍ଛାକୃତ ଅବସର ନେଇଥିଲେ ।

୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ବିଧାନ ସଭାରେ ସେ ୨୦୦୦ ମସିହାରୁ ୨୦୦୪ ମସିହାରେ ନବୀନ ପଟ୍ଟନାୟକଙ୍କର ପ୍ରଥମ ସରକାର ଭଙ୍ଗ ହେବାଯାଏଁ କାର୍ଯ୍ୟ କରିଥିଲେ । ଏବଂ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ ଲୋକ ସଭା ପାଇଁ ନିର୍ବାଚନ ଲଢ଼ିଥିଲେ, ମାତ୍ର ବିଜୁ ଜନତା ଦଳର ପ୍ରାର୍ଥୀ ଅର୍ଜୁନ ଚରଣ ସେଠୀଙ୍କଠାରୁ ପରାସ୍ତ ହୋଇଥିଲେ ।

## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ମେକ୍ଲିଜିନ

**ମେକ୍ଲିଜିନ** (ଇଂରାଜୀ ଭାଷାରେ **Meclizine**, ଏକ ବିକ୍ରୟ ନାମ **ବୋନାମିନ**/ **Bonamine**) ଏକ ଆଣ୍ଟିହିସ୍ଟାମିନ (antihistamine) ଔଷଧ ଯାହା ମୋସନ ସିକନେସ (motion sickness) ଓ ମୁଣ୍ଡବୁଲା (feeling like the world is spinning) ରୋଗ ଚିକିତ୍ସା ନିମନ୍ତେ ଦିଆଯାଏ । ଏହା ପାଟିରେ ଦିଆଯାଏ । ଆଂଶିକ ଭାବରେ ଏହା ଆଣ୍ଟିକଲିନର୍ଜିକ (anticholinergic) ଓ ଆଣ୍ଟିହିସ୍ଟାମିନ (antihistamine) ଭାବରେ କାମକରେ । ଏହା ଜେନେରିକ ଔଷଧ ନାମରେ (generic medication) ବିନା ପ୍ରେସକ୍ରିପସନରେ ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ହୋଲସେଲ ମୂଲ୍ୟ ୦.୦୩ ଆମେରିକୀୟ ଡଲାର । ଅଷ୍ଟ୍ରେଲିଆରେ ଏହା ମିଳେନାହିଁ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୬ରେ ଏହାର ୩ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୧୬୨ତମ ସ୍ଥାନରେ ଥିଲା ।

## ଆଧାର
## ବାହ୍ୟ ଲିଙ୍କ
*University of Berlin's Institute of Biochemistry 
*Numark Pharmacies Information Page on Meclizine
*Rxlist Medical Dictionary

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ବିଗ ଡିଲ

**ସମୀର "ରିଶୁ" ମହାନ୍ତି** (ଜନ୍ମ ୧୯୯୨) ଜଣେ ଜାପାନୀ-ଓଡ଼ିଆ ର‌୍ୟାପର । ସେ ତାଙ୍କର ମଞ୍ଚ ନାମ **ବିଗ ଡିଲ** ଭାବେ ଜଣାଶୁଣା । ସେ ତାଙ୍କର ଓଡ଼ିଆ ର‌୍ୟାପ *ମୁଁ ହେଲି ଓଡ଼ିଆ*, ଓଡ଼ିଶା ସରକାରଙ୍କ ସହଯୋଗରେ ତିଆରି *ସ୍କିଲ୍ଡ଼ ଇନ ଓଡ଼ିଶା* ଓ ଜାତିବାଦ ବିରୋଧୀ ଗୀତ *ଆର ୟୁ ଇଣ୍ଡିଆନ?"* ପାଇଁ ଜଣାଶୁଣା *।*

## ପ୍ରାରମ୍ଭିକ ଜୀବନ 
ଜାପାନୀ ମାତା ଓ ଓଡ଼ିଆ ପିତାଙ୍କଠାରୁ ଜନ୍ମିତ ବିଗ ଡିଲ ପୁରୀରେ ଜନ୍ମିତ, ଦାର୍ଜିଲିଂରେ ଲାଳିତ ପାଳିତ ଓ ବେଙ୍ଗାଳୁରୁରେ ବାସକରନ୍ତି ।''

## ଆଧାର 
ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଜୀବନୀ
ଶ୍ରେଣୀ:ଓଡ଼ିଆ ସଙ୍ଗୀତଜ୍ଞ
ଶ୍ରେଣୀ:ଓଡ଼ିଆ ଗାୟକ
ଶ୍ରେଣୀ:ଜାପାନୀ ବଂଶୋଦ୍ଭବ ଭାରତୀୟ
ପ୍ରାମିପେକ୍ସୋଲ

**ପ୍ରାମିପେକ୍ସୋଲ** (ଇଂରାଜୀ ଭାଷାରେ **Pramipexole**, ଏକ ବିକ୍ରୟ ନାମ **ମିରାପେକ୍ସ**/ **Mirapex**) ଏକ ଔଷଧ ଯାହା ପାର୍କିନ୍‌ସନ୍ ରୋଗ/ ପିଡି) ଓ ରେସ୍ଟଲେସ ଲେଗ୍ସ ସିଣ୍ଡ୍ରୋମ/ ଆରଏଲଏସ) ରୋଗମାନଙ୍କର ଚିକିତ୍ସାରେ ଦିଆଯାଏ । ପିଡି ରୋଗରେ ଏହା ଏକ‌କ ଭାବରେ ଓ ଲେଭୋଡୋପା (levodopa) ସ‌ହିତ ଦିଆଯାଇପାରେ । ଏହା ଅଣ-ଏର୍ଗୋଲିନ ଶ୍ରେଣୀର (non-ergoline) ଡୋପାମିନ ଅଗୋନିସ୍ଟ (dopamine agonist) ଔଷଧ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ମାସର ଡୋଜ ପିଛା ପ୍ରାୟ ୮.୪୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ସନ ୨୦୧୬ରେ ଏହାର ୨ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାରେ ୨୦୪ତମ ସ୍ଥାନ ଅଧିକାର କରିଥିଲା ।

## ଆଧାର
## ବାହ୍ୟ ଲିଙ୍କ
* Drug information from the NIH

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ଦିବ୍ୟାଙ୍କା ତ୍ରିପାଠୀ

**ଦିବ୍ୟଙ୍କା ତ୍ରିପାଠୀ** (ଜନ୍ମ: ୧୪ ଡିସେମ୍ବର ୧୯୮୪) ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ ଦୂରଦର୍ଶନ ଜଗତର ଧାରାବାହିକମାନଙ୍କରେ ଅଭିନୟ କରନ୍ତି । ଜୀ ଟିଭିରେ ପ୍ରସାରିତ ଧାରାବାହିକ *ବନୁଁ ମେଁ ତେରି ଦୁଲ୍ହନ୍‌*ରେ ଦ୍ୱେତ ଭୂମିକାରେ ଅଭିନୟ କରିଥିଲେ ସେ ଲୋକପ୍ରିୟତା ପାଇଥିଲା । ଅଧୁନା ସେ ଷ୍ଟାର୍ ପ୍ଲସ୍‌ରେ ପ୍ରସାରିତ ହେଉଥିବା ଧାରାବାହିକ *ୟେ ହୈଁ ମୋହବତେଁ*ର ମୁଖ୍ୟ ନାୟିକା ଡ. ଇଶିତା ଭଲ୍ଲା ଭୂମିକାରେ ଅଭିନୟ କରୁଛନ୍ତି । ୨୦୧୭ ମସିହାରେ ସେ ଭାରତୀୟ ନୃତ୍ୟ ପ୍ରତିଯୋଗିତା କାର୍ଯ୍ୟକ୍ରମ *ନାଚ୍ ବଲିୟେ*ରେ ବିଜୟୀ ହୋଇଥିଲେ ।

## ଜନ୍ମ ଓ ଶିକ୍ଷା 
ଦିବ୍ୟଙ୍କା ତ୍ରିପାଠୀ ୧୯୮୪ ମସିହାର ଡିସେମ୍ବର ମାସ ୧୪ ତାରିଖରେ ମଧ୍ୟପ୍ରଦେଶର ଭୋପାଳଠାର ଜନ୍ମଗ୍ରହଣ କରିଥିଲେ । ସେ ଭୋପାଳର ନୂତନ କଲେଜରେ ପାଠ ପଢ଼ିଥିଲେ । ଉତ୍ତରକାଶୀରେ ଥିବା ନେହେରୁ ଇନିଷ୍ଟିଚିଉଟ୍ ଅଫ୍ ମାଉଣ୍ଟେନରିଂରେ ପାହାଡ଼ ଚଢ଼ିବାର ଟ୍ରେନିଂ ନେଇଥିଲେ ।

## ବୈବାହିକ ଜୀବନ 
ଦିବ୍ୟଙ୍କାର *ଦୁଲ୍ହନ* ଧାରାବାହିକରେ ଅଭିନୟ କରୁଥିବା ତାଙ୍କ ସହ-ଅଭିନେତାଙ୍କ ସହ ପ୍ରେମ ସମ୍ପର୍କ ଥିଲା । ୨୦୧୫ ମସିହାରେ ତାଙ୍କର ପ୍ରେମ ସମ୍ପର୍କ ଭାଙ୍ଗିଯିବାପରେ ସେ *ୟେ ହେଁ ମୋହବତେଁ*ରେ ତାଙ୍କ ସହ-ଅଭିନେତା ବିବେକ ଦହିୟାଙ୍କୁ ବିବାହ କରିଥିଲେ । ୮ ଜୁଲାଇ ୨୦୧୬ରେ ଏହି ଦମ୍ପତ୍ତିଙ୍କର ଭୋପାଳଠାରେ ବିବାହ ହୋଇଥିଲା ।

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୮୪ ଜନ୍ମ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ସୀମାରାଣୀ ନାୟକ

**ସୀମାରାଣୀ ନାୟକ** ଜଣେ ଓଡ଼ିଆ ରାଜନୀତିଜ୍ଞା । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସୀମାରାଣୀ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରୁଥିଲେ । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ହିନ୍ଦୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୫୦,୪୯୯ ଖଣ୍ଡ ଭୋଟ ବ୍ୟବଧାନରେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ଲକ୍ଷ୍ମୀଧର ବେହେରାଙ୍କୁ ପରାସ୍ତ କରିଥିଲେ । ଓଡ଼ିଶା ବିଧାନ ସଭା ନିର୍ବାଚନରେ ୫୦,୦୦୦ରୁ ଅଧିକ ଭୋଟରେ ଜିତିଥିବା ୧୦ ଜଣ ସଭ୍ୟଙ୍କ ମଧ୍ୟରେ ସୀମାରାଣୀ ଥିଲେ ଅନ୍ୟତମ ।

## ପରିବାର 
ସୀମାରାଣୀ ନାୟକ ଡ. ଧରଣୀଧର ନାୟକଙ୍କୁ ବିବାହ କରିଛନ୍ତି ।

## ରାଜନୈତିକ ଜୀବନ 
ସୀମାରାଣୀ ନାୟକ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ ।

୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ହିନ୍ଦୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରତିନିଧି ଭାବରେ ତିନିଥର ନିର୍ବାଚନ ଲଢ଼ି ଜିତି ଆସିଥିବା ପୂର୍ବତନ ମନ୍ତ୍ରୀ ଅଞ୍ଜଳି ବେହେରା ବିଜୁ ଜନତା ଦଳର ପକ୍ଷରୁ ଟିକେଟ ନ ପାଇବାରୁ ସ୍ୱାଧୀନ ଭାବରେ ନିର୍ବାଚନ ଲଢ଼ିଥିଲେ । ତାଙ୍କର ନିକଟତମ ପ୍ରତିଦ୍ୱନ୍ଦୀ ଥିଲେ ଭାରତୀୟ ଜନତା ପାର୍ଟିର ପ୍ରାର୍ଥୀ ଲକ୍ଷ୍ମୀଧର ବେହେରା, ଯିଏକି ୩୩,୮୫୨ ଖଣ୍ଡ ଭୋଟ ପାଇଥିଲେ ଓ ୩ୟ ସ୍ଥାନରେ ଥିଲେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ନମିତା ନାଏକ ଯିଏକି ୩୦,୯୭୮ ଖଣ୍ଡ ଭୋଟ ପାଇଥିଲେ ଏବଂ ସ୍ୱାଧୀନ ପ୍ରାର୍ଥୀ ଭାବରେ ଲଢ଼ିଥିଲେ ଅଞ୍ଜଳି ବେହେରାଙ୍କୁ ମାତ୍ର ୧୨,୩୦୪ ଖଣ୍ଡ ଭୋଟ ମିଳିଥିଲା । ସୀମାରାଣୀ ନାୟକ ଏହି ନିର୍ବାଚନରେ ୫୦,୪୯୯ ଖଣ୍ଡ ଭୋଟରେ ବିଜୟୀ ହୋଇଥିଲେ । ସେ ଏହି ନିର୍ବାଚନ ଜିତି ଓଡ଼ିଶା ବିଧାନ ସଭା ନିର୍ବାଚନରେ ୫୦,୦୦୦ରୁ ଅଧିକ ସଂଖ୍ୟକ ଭୋଟରେ ଜିତିଥିବା ଶ୍ରେଷ୍ଠ ୧୦ ଜଣ ସଭ୍ୟଙ୍କ ମଧ୍ୟରେ ସ୍ଥାନିତ ହୋଇଥିଲେ ।

## ବିବାଦ 
୨୦୧୬ ମସିହାରେ ସୀମାରାଣୀ ଜଣେ ଶିଳ୍ପପତିଙ୍କଠାରୁ ଟଙ୍କା ନେଇ ହିନ୍ଦୋଳ ବିଧାନ ସଭା ନିର୍ବାଚନ ମଣ୍ଡଳୀ ଅଞ୍ଚଳରେ ଏକ କପଡ଼ା ଶିଳ୍ପ ବସାଇବା କଥା ଅଭିଯୋଗ ହୋଇଥିଲା । ଏହା ଉପରେ ଏକ ଷ୍ଟିଙ୍ଗ୍ ଅପରେସନ୍ ଭିଡ଼ିଓ ଏକ ଘରୋଇ ଟିଭି ଚେନାଲରେ ପ୍ରସାରିତ ହୋଇଥିଲା, ଯେଉଁଥିରେ ସେ ସେହି ଶିଳ୍ପପତିଙ୍କୁ ୪୦ କୋଟି ଟଙ୍କା ମାଗୁଥିବା ରେକର୍ଡ଼ ହୋଇଥିଲା । ଅଭିଯୋଗ ହେବାପରେ ସୀମାରାଣୀ ଏହା ଏକ ପ୍ରାଙ୍କ୍ ଭିଡ଼ିଓ ଥିବା ଦର୍ଶାଇବା ସହ ଏତେ ଛୋଟ ପ୍ରକଳ୍ପ ପାଇଁ କେହି ଏତେ ଦେବାକୁ ରାଜି ହେବେନି ବୋଲି ବୟାନ ଦେଇଥିଲେ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ସୁଲୋଚନା ଦାସ

**ସୁଲୋଚନା ଦାସ** (୨୫ ଜାନୁଆରୀ ୧୯୪୯) ଜଣେ ଓଡ଼ିଆ ପ୍ରାବନ୍ଧିକା, ଲେଖିକା ଓ ସମାଲୋଚିକା । ସେ ୨୦୦୩ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ତାଙ୍କ ରଚିତ ସମାଲୋଚନା ଭିତ୍ତିକ ପ୍ରବନ୍ଧ *ଅବୁଝା ଅନ୍ଧାର* ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

## ସାହିତ୍ୟକୃତି 
ସୁଲୋଚନା *ଶତରୂପା, ବିଚିତ୍ରବର୍ଣ୍ଣା, ମାଟିର ମହକ, ନୀଳାଭ କୁହଡ଼ିର ମାୟା, ନୀଳସ୍ୱର୍ଗ, ସକଳଘନ, ଅଶ୍ରୁର ଅଭିଷେକ, ଆହାତ ବସୁଧା, ଅନନ୍ତିକା, ଭଂଗୁର, ଲେଉଟାଣୀ, ମାଟିର ମହକ, ମୋହମୁକ୍ତି, ମୁହଁ ସଞ୍ଜର ଦେହ, ଟୋପାଏ କାକର, ତନ୍ମୟ ବିଭୂତି, ଲିପିପୁଷ୍ପା, ନକ୍ଷେତ୍ରର ଜନ୍ମ, ଓଡ଼ିଆ ସାହିତ୍ୟରେ ରାଜନୈତିକ ଚେତନା, ମାଟିର ଆକାଶ, ଅବୁଝା ଅନ୍ଧାର* ଆଦି ପୁସ୍ତକ ରଚନା କରିଛନ୍ତି ।

### ରଚନାବଳୀ 
* ଅବୁଝା ଅନ୍ଧାର
* ବିରାଜ ବୋହୂ (ଅନୁବାଦ)
* ଶତରୂପା
* ବିଚିତ୍ରବର୍ଣ୍ଣା
* ମାଟିର ମହକ
* ନୀଳାଭ କୁହଡ଼ିର ମାୟା
* ନୀଳସ୍ୱର୍ଗ
* ସକଳଘନ
* ଅଶ୍ରୁର ଅଭିଷେକ
* ଆହାତ ବସୁଧା
* ଅନନ୍ତିକା
* ଭଂଗୁର
* ଲେଉଟାଣୀ
* ମାଟିର ମହକ
* ମୋହମୁକ୍ତି
* ମୁହଁ ସଞ୍ଜର ଦେହ
* ଟୋପାଏ କାକର
* ତନ୍ମୟ ବିଭୂତି
* ନା (ଅନୁବାଦ)
* ଲିପିପୁଷ୍ପା
* ନକ୍ଷତ୍ରର ଜନ୍ମ
* ଓଡ଼ିଆ ସାହିତ୍ୟରେ ରାଜନୈତିକ ଚେତନା
* ମାଟିର ଆକାଶ

## ପୁରସ୍କାର ଓ ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୦୩ (ଅବୁଝା ଅନ୍ଧାର) 
* ଜାନକୀବଲ୍ଲଭ ସ୍ମାରକୀ ସମ୍ମାନ, ୨୦୧୯
* ଜେମା-ସାମନ୍ତ ସୃଜନୀ ପୁରସ୍କାର, ୨୦୨୧
## ଆଧାର 
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ଅନନ୍ତ ସେଠୀ

**ଅନନ୍ତ ସେଠୀ** (ଜନ୍ମ:୧୭ ଜୁଲାଇ ୧୯୫୧) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭା ଏବଂ ଓଡ଼ିଶା ତରଫରୁ ଲୋକ ସଭାରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ୧୯୮୪ ମସିହାରେ ଅନନ୍ତ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ ୮ମ ଲୋକ ସଭାକୁ ନିର୍ବାଚିତ ହୋଇଥିଲେ ଏବଂ ପରେ ୨୦୦୪ ମସିହାରେ ଭଣ୍ଡାରିପୋଖରୀ ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅନନ୍ତ ସେଠୀ ୧୯୫୧ ମସିହାର ଜୁଲାଇ ମାସ ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ରାମଚନ୍ଦ୍ର ସେଠୀ । ସେ ବିଜ୍ଞାନରେ ସ୍ନାତକ କରିଥିଲେ । ଏହାପରେ ସେ ଏକ ବ୍ୟାଙ୍କରେ ଜଣେ କର୍ମଚାରୀ ଭାବରେ କାର୍ଯ୍ୟ କରୁଥିଲେ । ଅନନ୍ତ, ସାବିତ୍ରୀ ସେଠୀଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଟି ପୁଅ ଓ ଦୁଇଟି ଝିଅ ଅଛନ୍ତି ।

## ରାଜନୈତିକ ଜୀବନ 
ଅନନ୍ତ ସେଠୀ ବ୍ୟାଙ୍କ ଚାକିରୀରୁ ସେଚ୍ଛାକୃତ ଅବସର ନେଇ ରାଜନୀତିରେ ଯୋଗ ଦେଇଥିଲେ । ସେ ଭାରତୀୟ ଜାତୀୟ କଂଗ୍ରେସର ଜଣେ କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ଅନନ୍ତ ଓଡ଼ିଶା ବିଧାନ ସଭା ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସଭ୍ୟ ଭାବରେ କାର୍ଯ୍ୟ କରିଛନ୍ତି ।

୧୯୮୪ ମସିହାରେ ହୋଇଥିବା ସାଧାରଣ ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୮ମ ଲୋକ ସଭାକୁ ଯାଇଥିଲେ । ଏହି ଲୋକ ସଭାରେ ସେ ୧୯୮୪ ମସିହାରୁ ୧୯୮୯ ମସିହାଯାଏଁ କାର୍ଯ୍ୟ କରିଥିଲେ ।

ଏହାପରେ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଭଣ୍ଡାରୀପୋଖୀର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।  ଏହି ବିଧାନ ସଭାରେ ସେ ୨୦୦୪ ମସିହାରୁ ୨୦୦୯ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ସେ ୨୦୦୯ ଓ ୨୦୧୪ ନିର୍ବାଚନରେ କଂଗ୍ରେସର ପ୍ରାର୍ଥୀ ଭାବରେ ବିଧାନ ସଭାର ନିର୍ବାଚନ ଲଢ଼ିଥିଲେ ।

## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୮ମ ଲୋକ ସଭା ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଏକ୍ସେନାଟାଇଡ

**ଏକ୍ସେନାଟାଇଡ** (ଇଂରାଜୀ ଭାଷାରେ **Exenatide**, ଏକ ବିକ୍ରୟ ନାମ **ବାୟେଟା**/ **Byetta** ଓ **ବାଇଡୁରିଅନ**/ **Bydureon**) ଏକ ଔଷଧ ଯାହା ମଧୁମେହ ଟାଇପ ୨ ରୋଗର ଚିକିତ୍ସାରେ ଦିଆଯାଏ । ଏହା ଉପ‌ଯୁକ୍ତ ଖାଦ୍ୟ, ବ୍ୟାୟାମ ଓ ସମ୍ଭାବ୍ୟ ଅନ୍ୟାନ୍ୟ ମଧୁମେହ ନିବାରକ (antidiabetic medication) ଔଷଧ ସ‌ହିତ ଦିଆଯାଏ । ପ୍ରଥମ ଓ ଶେଷ ମିଲ ଖାଇବାର ଅଧ ଘଣ୍ଟା ପୂର୍ବରୁ ଏହା ଚର୍ମତଳ ଇଞ୍ଜେକସନ (injection under the skin) ଆକାରରେ ଦିଆଯାଏ । ଏକ୍ସେନାଟାଇଡ ଏକ ଗ୍ଲୁକାଗନ-ଲାଇକ ପେପ୍ଟାଇଡ-୧ ରିସେପ୍ଟର (glucagon-like peptide-1 receptor agonist/ GLP-1 receptor agonist) ଯାହାର ଅନ୍ୟ ନାମ ଇନ‌କ୍ରେଟିନ incretin ମାଇମେଟିକ (mimetics) । ସନ ୨୦୧୬ରେ ଏହାର ୧ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୯୩ ତମ ସ୍ଥାନରେ ଥଲା ।

## ଆଧାର 
## ବାହ୍ୟ ଲିଙ୍କ 
*Drug information from the NIH

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ